Serija stripastičih knjiga: "Dnevnik šonjavka" (1. deo) - Pokazivač\nSerija stripastičih knjiga: „Dnevnik šonjavka“ (1. deo)\nPred kraj prošlog veka, začet jedan vrlo perspektivan zabavan ciklus. Naime, od 1998. Amerikanac Džef Kini (Jeff Kinney, r. 1971.) počinje da na sajtu www.funbrain.com redovno objavljuje ilustrovane ideje koje spadaju u Dnevnik Šonjavka (u originalu Diary Of A Wimpy Kid). Ovi prilozi postižu ogromnu popularnost, tako da 2007. najzad prerastaju u štampano izdanje Njujork Tajmsa. Knjiga naravno postaje jedan od bestselera, a već sledeće godine se pojavljuje i nastavak: Dnevnik Šonjavka – Rodrikova pravila. Serijal za sada ima 9 redovnih nastavaka (i deseti je u najavi za ovu jesen!), plus Šonjavko – uradi sam i Šonjavkov filmski dnevnik iz tri dela.\nNa žalost, za sada svega za šest nastavaka možemo tvrditi da su se prevedeni pojavili na našem tržištu (izdanje “Derete”), a i za tri filma koja su bazirana na knjizi (od 2010. do 2012. godine, na osnovu 1., 2., i 4. knjige) izgleda da se distributeri nisu baš postarali da ih predstave našoj publici; no, sudeći prema draži i kvalitetu ovih ostvarenja, računamo da je samo pitanje vremena kada će ova pozitivna zaraza uzeti malo više maha i kod nas…\nEstetski i tehnički, ovo izdanje je nešto između klasične („prave“) knjige i stripa – štampano je karakterističnim polupisanim fontom, na stranicama koje imaju linije kao u svesci za pisanje, bogato ilustrovano prikazima realnih ili zamišljenih situacija, makar i nepovezano, ali sa dosta replika smeštenih u one stripovske balončiće. Dakle, možemo reći da po nekoj estetici, živopisnosti i neposrednosti zadovoljava neke osnovne kriterijume stripa. Sam crtež je dosta pojednostavljen i shematizovan, nekako čiča-glišast, ali sa vrlo upečatljivim fizionomijama, koje kao da neko iscrtava pred našim očima (možemo uporditi i sa crtaćem Linea) a poluotvorene linije kojima su često prikazane face, kao da nekim treperenjem izazivaju sledeći potez, bilo autora bilo njegovih junaka… Glavni junak je Greg – Gregori Hefli (Gregory Heffley) školarac u nekom predpubertetskom periodu; on je svestan da je po fizičkoj razvijenosti nešto ispod proseka za svoje godine – što i nije presudno, ali inače u sprezi sa stepenom njegove (ne)agilnosti i snalažljivosti u raznim životnim situacijama doprinosi opravdanosti naslova knjige. Kao i milioni njegovih vršnjaka, i Greg se susreće sa brojnim sitnijim i krupnijim problemima vezanih za porodične odnose, školu, džeparac, druženje, kako biti malo popularniji, kako se dopasti nekoj devojčici…\nU svetu koji deca često ulepšavaju i čine uzbudljivijim nekim svojim igrarijama, jedan od bitnih momenata (ugl. forsiran u prvoj knjizi) je i dodir sira – onaj ko dotakne ovo parče ustajalog sira praktično je kao šugav dok ne prenese dodir na nekog drugog! Trejler iz prvog filmskog ostvarenja (2010.) bi trebalo da upečatljivo dočara tu situaciju:\nŠonjavko (Wimpy Kid)\nDžef kini (Jeff Kinney\nizdanja za mlade\nroman u stripu\nPrethodni tekstLikovni rad dana: Moja stara majica\nSledeći tekstDa li ste znali: Komarci


Naslovnica Zapad Amerika Obama: Turska ima pravo da se brani\nAmerika, Turska – U razgovoru o Siriji, američki predsjednik rekao turskom lideru Erdoganu da kurdske milicije ne smiju iskorištavati situaciju.\nAmerički predsjednik Barack Obama telefonski je razgovarao sa predsjednikom Turske Recepom Tayyipom Erdoganom o situaciji u Siriji, saopćila je Bijela kuća.\nObama je izrazio zabrinutost zbog nedavnih napredovanja sirijskih vladinih snaga na sjeverozapadu Sirije, te je pozvao na zaustavljanje akcija koje podižu napetosti sa Turskom i snagama umjerene opozicije u sjevernoj Siriji, prenosi Hina.\nObama je u razgovoru sa Erdoganon naglasio da sirijska kurdska milicija Jedinice narodne zaštite (YPG) ne bi smjela iskorištavati situaciju na terenu kako bi zauzela nove teritorije.\nTurska vlada optužila je sirijsku kurdsku miliciju Jedinice narodne zaštite za teroristički napad u srijedu u Ankari u kojem je poginulo 28 ljudi.\nNo, kasnije je odgovornost za taj napad preuzela grupa Jastrebovi slobode Kurdistana, odmetnuta frakcija Radničke partije Kurdistana (PKK).\nAnkara je u svom saopćenju objavila da je Obama u telefonskom razgovoru sa Erdoganom kazao da Turska ima pravo na samoodbranu, te da je Obama iskazao zabrinutost zbog napredovanja sirijske kurdske milicije Jedinice narodne zaštite blizu granice sa Turskom.\nZapad odbacio ruski nacrt rezolucije\nIstovremeno, američki predsjednik pozvao je Tursku da pokaže suzdržanost i zaustavi artiljerijske napade u pokrajini Halep, koje je pod kontrolom snaga sirijskih Kurda.\nFrancuska, Sjedinjene Američke Države i dio ostalih članica Vijeća sigurnosti Ujedinjenih naroda odbacile su u petak nacrt ruske rezolucije u vezi sa prekidom vojnih operacija Turske u Siriji, rekli su diplomati.\nRuski i američki dužnosnici raspravljali su u petak u Ženevi o prekidu vatre u Siriji do kojeg je trebalo doći ove sedmice, ali su ga zaraćene strane ignorirale.\nDok sukob ulazi u šestu godinu, nade u mir čine se slabije nego ikada, rekao je izaslanik UN-a Staffan de Mistura.


Izvor je rekao da su preduzete sve mere u nastojanju da se otkriju bilo kakvi tragovi o okolnostima nesreće, a policija nije želela da komentariše postojanje kamere bez dogovora sa Šumaherovom porodicom.\nFrancuski list "Dofin Libere" tvrdi da je Šumaher na dan nesreće skijao s kamerom na kacigi, ali da još nije poznato da li je ona bila uključena tokom kobnog spusta.\nIsti list prenosi da su istražitelji u petak ispitali i Šumaherovog 14-godišnjeg sina Mika koji je, kako se pretpostavlja, skijao sa ocem i jednim prijateljem u trenutku nesreće.\nNavijači su bili obučeni u crvene Ferarijeve dresove, a nosili su transparent na kojem je pisalo: "Šumi, naše misli su uz tebe i tvoju porodicu".\nŠumaher je u nedelju na skijanju u francuskom centru Meribel zadobio teške povrede, kada je pao i glavom udario u stenu, a lekari bolnice u Grenoblu bore se za njegov život.\nVozač Alfa Taurija Pjer Gasli iskoristio greške i probleme sa bolidima favorita i stigao do prve pobede u karijeri, na Velikoj nagradi Italije, osmoj trci ovogodišnjeg šampionata Formule 1.


U domu zdravlja Pale do sada vakcinisano 4.086 građana - FILTER\nU domu zdravlja Pale do sada vakcinisano 4.086 građana\nDirektor Doma zdravlja “Pale” Ivan Šarac rekao je Srni da je ova zdravljstvena ustanova od početka imunizacije do danas vakcinisala 4.086 stanovnika, od kojih je 1.985 revakcinisano, ocjenjujući da je njihov odziv dobar.\nŠarac je ocijenio da je broj vakcinisanih lica u Palama i veći, s obzirom na to da su pojedina vakcinu primila u Srbiji, te apelovao na te građani da se prijeve svojim ljekarima porodične medicine kako bi bili evidentirani u Republici Srpskoj.\nOn je podsjetio da su intenzivnoj vakcinaciji pristupili posebno od 15. jula, kada je krenula masovna imunizacija.\n“Institut za javno zdravstvo Republike Srpske isporučio nam je 6.417 doza vakcina, što nije mala količina. Paljanima su na raspolaganju bile sve vrste vakcina koje postoje. Trenutno se imunizacija obavlja vakcinom kineskog proizvođača `Sinofarm`”, naveo je Šarac.\nPrema njegovim riječima, paljanski Dom zdravlja ima dovoljan broj vakcina i imunizacija se odvija svakodnevno, te pozvao sve zainteresovane građane da se vakcinišu.\nOn je rekao da je vakcinalni punkt radnim danima otvoren od 9.00 do 17.00 časova, a subotom od 9.00 do 15.00 časova za sve kategorije i bez prethodnog zakazivanja.\nŠarac je napomenuo da se imunizacija odvija u skladu sa preporukama Instituta za javno zdravstvo Srpske, Ministarstva zdravlja i socijalne zaštite Srpske, kao i Republičkog štaba za vanredne situacije.\nPrethodna Organizovana izložba maketa vojnih vozila, aviona, tenkova\nSledeća Obilježavanje Dana manastira na Ravnoj Romaniji 10. i 11. avgusta


Ruski predsednik Vladimir Putin zatražio je od potpredsednice Vlade Tatjane Golikove da se naredne nedelje počne sa masovnom vakcinacijom od virusa korona. Ruski predsednik je saopštio da je ruska industrija spremna za opštu vakcinaciju. „Znam da je već dva miliona doza kod nas proizvedeno ili će biti proizvedeno u narednim danima, do tog nivoa će doći proizvodnja prve u svetu registrovane vakcine protiv virusa korona. To nam pruža mogućnost da počnemo ako ne sa masovnom onda sa vakcinacijom velikog obima i to, kako smo se već dogovorili, dve rizične grupe - lekara i prosvetnih radnika. Ako smatrate da smo spremni za taj korak onda bih vas zamolio da organizujete posao tako da pred kraj naredne nedelje već počnemo sa vakcinacijom velikog obima”, rekao je Putin, prenosi\nMOSKVA – Predsednik Vladimir Putin rekao je da bi od iduće sedmice u Rusiji mogla početi masovna vakcinacija građana. Kako prenosi agencija TAS, Putin je rekao da će prvo biti vakcinisani zdravstveni i prosvetni radnici, prenosi Tanjug. U Rusiji je registrovano 2,3 miliona slučajeva koronavirusa, samo od poslednjeg preseka više od 25.000 slučajeva u jednom danu.\nRuski istražitelji saopštili su danas da su uhapsili muškarca osumnjičenog da je ubio 26 starijih žena čije je domove opljačkao 2011. i 2012. godine. Radik Tagirov (38) bravar koji živi u Kazanju, oko 800 kilometara istočno od Moskve, uhapšen je posle sistematstkog rada policije, koja je sprovela više od 1.000 genetskih ekspertiza, navodi se u saopštenju Istražnog odbora, glavnog tela za krivične istrage u Rusiji. Prema navodima istražitelja, ubistva su počinjena u 12 regiona Rusije. Međutim, biološki (genetski) tragovi i otisci cipela otkriveni na mestima zločina ukazali su da je u pitanju jedan ubica, navodi se u saopštenju. Tagirov, kojem se 2009. godine sudilo zbog krađe, nalazi se na ispitivanju, prenosi Beta. U Rusiji je poslednjih godina bilo nekoliko suđenja\nMOSKVA – Rusija je isporučila prvu seriju vakcina Sputnjik V za civilnu upotrebu u bolnicu Domodedova, grada južno od Moskve, koja je danas saopštila da je počela da vakciniše lokalno stanovništvo prošle nedelje. Domodedova, centralna gradska bolnica, navela je na svojoj veb stranici da su stanovnici koji žele da se vakcinišu morali unapred da se registruju na vladinom veb sajtu i da tog dana ponesu negativan rezultat testa kovid-19 i lične dokumente, prenosi Rojters. Rusija, koja ide u korak sa zapadnim proizvođačima lekova u trci za vakcinu protiv koronavirusa, saopštila je da privremeni rezultati ispitivanja pokazuju da je njena vakcina Sputnjik V 92 odsto efikasna u zaštiti ljudi od kovid-19. Ruske vlasti su danas potvrdile 26.338 novih slučajeva koronavirusa, uključujući


Savet za zdravlje: Mladima bazen, starima bolja zdravstvena nega -\nSavet za zdravlje: Mladima bazen, starima bolja zdravstvena nega\n02.12.2019. Ninoslav Miljković Društvo Ostavi komentar\nLokalni Savet za zdravlje je na današnjoj sednici usvojio godišnji plan javnog zdravlja ovdašnje lokalne samouprave za 2020. godinu. Plan se sastoji iz četiri oblasti, prevencije i kontrole zaraznih i nezaraznih bolesti, podrške razvoju pristupačne i kvalitetne zdravstvene zaštite, razvoj i edukacija ljudskih resursa u oblasti javnog zdravlja i poboljšanje uslova i načina života građana u ovdašnjim sredinama. Imajući u vidu zabrinjavajuće rezultate kod sistematskih pregleda najmlađih, Savet je doneo odluku da se lokalnom parlamentu i predsedniku opštine uputi zahtev za pokretanje aktivnosti na izgradnji zatvorenog gradskog bazena.\nSavet je doneo odluku i da opština Aleksinac aktivnije učestvuje na konkursima preko kojih se odobravaju sredstva za finansiranje projekata na poboljšanju zdravstvene zaštite, naročito najugroženijih grupa stanovništva. Da su podaci zabrinjavajući pokazuje i evidencija Centralnog registra osiguranika u kojem se nalazi 12.208 građana sa područja opštine Aleksinac starosti preko 65 godina. Ovo nije konačna brojka pošto u ovoj evidenciji nema inostranih penzionera koji žive na području opštine, kao i jedan broj starih osoba koje nisu obuhvaćene zdravstvenim osiguranjem.\nEventualnim projektima bi se ublažile posledice smanjenja broja stanovnika. Lokalnim zajednicama zdravstveno osoblje se dodeljuje na osnovu broja stanovnika, a ne broja pružanih usluga i razuđenosti teritorije, pa opština Aleksinac, sa procenjenim stanovništvom ispod 50 hiljada i velikom teritorijom koja se deli na 72 naselja, nije uvek u mogućnosti da na najkvalitetniji način organizuje zdravstvenu zaštitu na celom području.\nSavet će, u okviru plana za narednu godinu, svoje aktivnosti posebno usmeriti na rad sa mladima, pre svega srednjoškolcima, kako bi se kod ove populacije razvila svest o nophodnosti preventivnih pregleda, naročito kada je reč o polnim i zaraznim bolestima.\nPrevious Post:Biblioteka pokreće školu programiranja\nNext Post:Aleksinčanke i Kormanke osvetlale obraz


Još nije srušen objekat na Pančićevom vrhu - Ozonpress :: internet portal\n„Objekat na Pančićevom vrhu biće srušen do poslednje cigle do kraja godine„, obećao je ministar policije Nebojša Stefanović pre skoro pet meseci. Uprkos ovoj najavi, koju je kasnije ponovila i ministarka građevinarstva Zorana Mihajlović, to se do danas nije dogodilo, a sudeći po fotografijama do kojih je došao Insajder, veći deo konstrukcije i je dalje tu.\nKako prenosi Insajder, investitorka objekta na Pančićevom vrhu Snežana Mitković pre par meseci sama je otpočela uklanjanje objekta. Uklonjen je crep, odnosno razmontirana je krovna konstrukcija, sklonjena je stolarija na delu objekta i iznet nameštaj. Ipak, veći deo objekta i dalje je tu iako nadležni već više od dve godine obećavaju građanima da će nelegalni objekat biti srušen.\nPoslednje obećanje dao je potpredsednik Vlade i ministar policije Nebojša Stefanović u avgustu ove godine kada je poručio da će „do poslednje cigle taj objekat biti srušen“. Tačan datum kada bi to moglo da bude urađeno nije naveo, osim da će se to desiti do kraja godine.\n„Nesporno je da je objekat nelegalan i biće srušen do poslednje cigle. Neće ostati trunčica od njega. Pokazaće se vladavina prava“, rekao je Stefanović u avgustu.\nInsajder podseća da je betonski objekat od 1.000 kvadrata na Pančićevom vrhu bespravno izgrađen u zaštićenoj zoni, nacionalnom parku, na vrhu Srbije krajem 2017. godine. Građevinska inspekcija Ministarstva građevinarstva reagovala je na bespravnu gradnju tek nakon interesovanja medija, ali radovi na izgradnji bespravnog objekta u kome je otvoren čak i restoran, nisu stali čak ni nakon rešenja o rušenju koje je Ministarstvo građevinarstva izdalo 24. januara 2018. godine.\n„Hoćete da uzmem čekic i da idem da rušim“, pitala je premijerka Ana Brnabić novinare Insajdera zbog upornog insistiranja na odgovoru zašto se i pored rešenja o rušenju nelegalni objekat na Pančićevom vrhu ne ruši.\nInsajder navodi da „do danas nije poznato ko je to moćniji od države i njenih institucija pa objekat i dalje postoji“.\nAnti bot 03/01/2020 u 11:57 Odgovorite\nRzmisljam unazad neko vreme i pitam se da li je nazadno pljackaska banda rekla neku istinu u poslednje vreme!


Podzakonski akti za bolje funkcionisanje medija\nProgramski direktor "Transparentnosti Srbija" Nemanja Nenadić ocenio je da su i pored usvajanje seta medijskih zakona, brojne oblasti funkcionisanja medija u Srbiji ostale neregulisane i da je neophodno doneti pozakonske akte koji će preciznije urediti pitanja finansiranja medija i sprečavanja kupovine medijskog uticaja.\nOn je na okruglom stolu posvećenom pravnom monitoringu medijske scene u Srbiji rekao da je pitanje budžetskog finansiranja medija povezano sa reformisanjem medijskog zakonodavstva, prenosi Beta .\nInteres građana je da dobiju potpune i objektivne informacije, a izvor finansiranja medija može uticati na način i ugao medijskog izveštavanja. Građanima je pitanje budžetskog finansiranja medija važno jer imajo pravo da znaju da li se javna sredstva koriste zakonski i u skladu sa svrhom za koju su namenjena", kazao je Nenadić.\nOn je dodao da postoji više rizika po nezavisnost medija koji proizilaze iz načina i izvora njihovog finansiranja.\n"Direktno plaćanje od strane konzumenta medijskog sadržaja nosi najmanje rizika ali nije puna garancija nezavisnosti medija. Kad je reč o naplati usluga na tržistu poput oglašavanja, po prirodi stvari su oglašivači zainteresovani da se o njima izveštava u pozitivnom smislu, što može ugroziti nezavisnost medija", rekao je Nenadić.\nPrema njegovim rečima, rizik stvaraju i činjenice da nema ravnoteže snaga jer su mediji slabiji od oglašivača i da veliku ulogu u oglašavanju imaju posrednici.\nAdvokat Slobodan Kremenjak ocenio je da su usvajanjem medijskih zakona u avgustu prihvaćeni ključni zahtevi relevantnih medijskih udruženja.\n"Ipak, medijski zakoni su samo deo okruženja u kome sredstva informisanja funkcionišu i koliko god da su dobri, ne mogu rešiti sve probleme medija u jednom društvu. Usvajanjem zakona posao nije završen, važnija je implementacija tih propisa i pronalaženje najmanjeg zajedničkog imenitelja oko koga bi svi zainteresovani činioci mogli da slože", rekao je Kremenjak na okruglom stolu.\nOn je dodao da je od ključnog značaja pitanje kako uticati na tržište da bi se unapredili uslovi poslovanja medija u Srbiji.\n"Mi danas imamo situaciju u kojoj najveći mediji rade sa ogromnim gubicima i gde i velike strane kompanije beleže gubitke. Medijska udrženja moraju nastojati da se izbore za kvalitetna rešenja koja će doprineti boljem funkcionisanju medija", kazao je Kremenjak.


Foto: Undercover Live Entertainment\nMladencima i njihovim roditeljima organizacija slavlja stvara užasnu glavobolju.\nMeđutim, i gosti se često nađu u prilično teškoj situaciji jer svako vjenčanje, posebno ono koje organizuju bližnji, predstavlja pravi udar na kućni budžet.\nNekada se znalo šta se nosilo kao svadbeni poklon: ćebe ili jorgan, komplet tanjira i obavezno torta i flaša pića, najčešće rakije.\nIpak, savremeno doba donijelo je promjene i na ovom polju, pa ćete tako danas rijetko koga vidjeti da na svadbeno veselje nosi ove tradicionalne poklone.\nUmjesto toga, obavezna je koverta sa novcem.\nDa li je koverta sa novcem zamijenila tradicionalne svadbene poklone?


RTS :: Šampionska razmena pozitivne energije\nOdbojka Šampionska razmena pozitivne energije\nsreda, 11. sep 2019, 08:09 -> 08:49\nŠampionska razmena pozitivne energije\nOdbojkašice i odbojkaši Srbije sreli su se na aerodromu Nikola Tesla i poželeli jedni drugima sve najbolje u predstojećim nadmetanjima na kojima će predstavljati svoju zemlju. Odbojkašice će 14. do 29. septembra učestvovati na Svetskom kupu u Japanu, a odbojkaši su otputovali za Brisel na Evropsko prvenstvo.\nOdbojkaši Srbije počinju takmičenje na Evropskom prvenstvu u Belgiji i prvi meč u B grupi Evropskog prvenstva igraće u Briselu protiv Nemačke u petak, 13. septembra od 15 časova.\nSve preostale utakmice odigraće u Antverpenu, a protivnik u drugom meču je selekcija Slovačke u nedelju od 18.30. Treći meč igraće u ponedeljak protiv Španije od 20.30, a četvrti meč na EP izabranici Slobodana Kovača će odigrati u sredu protiv Belgije (20.30). Poslednju, petu utakmicu u grupi igraće u četvrtak protiv Austrije.\nŽenska odbojkaška reprezentacija Srbije, gotovo u isto vreme od 14. do 29. septembra, učestvovaće na ovogodišnjem Svetskom kupu u Japanu, gde su prošle godine po prvi put postale šampionke planete.\nSvetske i evropske šampionke igraće zajedno sa domaćom selekcijom, Rusijom, Holandijom, Kinom, Korejom, Kamerunom, Kenijom, Sjedinjenim Američkim Državama, Dominikanskom Republikom, Brazilom i Argentinom.\nPlasman na Svetskom kupu nema uticaja na plasman za Olimpijske igre, ali se boduje za rang listu FIVB.\nPrvih pet kola će se odigrati u Jokohami i Hamamacuu, naredna tri u Saporou i Tojami, dok će mečevi poslednja tri kola biti u Osaki.\nZvezda srušila Partizan u odbojkaškom "večitom derbiju"\nLiga nacija – Odbojkaši prvo u Poljskoj, odbojkašice kreću iz Italije\nOdbojkašice Srbije u grupi A na Olimpijadi u Tokiju\n5° C 5° C -2° C 2° C 6° C -8° C


KNEŽEVIĆ: Kreću novi anti-NATO protesti, zaboraviće se Makedonija! – Volim Podgoricu\nPočetna/NOVOSTI/Društvo/KNEŽEVIĆ: Kreću novi anti-NATO protesti, zaboraviće se Makedonija!\nKNEŽEVIĆ: Kreću novi anti-NATO protesti, zaboraviće se Makedonija!\nAdmin Send an email 17. Aprila 2016.\nDemokratska narodna partija DNP, Nova srpska demokratija Nova, Radnička partija, Partija penzionera, nevladine stranke, DSS i mirovni pokreti za desetak dana ponovo će organizovati anti-NATO protest u Podgorici, najavio je na sinoćnoj anti-NATO tribini u Bijelom Polju lider DNP-a Milan Knežević.\nKnežević je, u ime organizatora tribine, pozvao Bjelopoljce da 9. maja dođu u Podgoricu, da se preplavi trg i da se sa stranačkim zastavama i majicama sa likom Vladimira Putina pošalje jasna poruka da Demokratski front DF podržavaju i velika Rusija i Mitropolija crnogorsko-primorska kao i sve patriotske snage, piše Dan.\nKnežević je najavio nove proteste DF-a, a kao datum odredio noć uoči zasjedanja Skupštine, koji će, kako je saopštio, kontinuirano trajati više dana.\n“Nećemo se razilaziti dok ne osudimo i obalimo politiku projektovane korupcije u Skupštini Crne Gore. Tražićemo mandat za nastavak naše pravedne borbe”, poručio je Knežević.\nOn je pozdravio i članove Socijalističke narodne partije SNP na skupu, šaljući njenom rukovodstvu poruku da ne potpisuju sporazum sa premijerom Milom Đukanovićem i ne ulaze u njegovu vladu.\n“Pružamo im ruku pomirenja, da zajedno sa nama iz DF-a osvoje slobodu i da ponesemo barjak slobode i promjena u Crnoj Gori. Socijalističkoj narodnoj partiji nije mjesto sa Đukanovićem, nije joj mjesto u NATO koaliciji, nije joj mjesto sa antisrpskim strankama koje baštine sve ono što je i anticrnogorsko i anticivilizacijsko”, kazao je Knežević.\nDodao je da je DF sa koalicionim partnerima krenuo u intenzivnu kampanju i da danas nakon 17 godina od bombardovanja “imamo dužnost, obavezu i odgovornost da gu pozivnicu u NATO pocijepamo na referendumu”.\n“Da pokažemo da nijesmo ničija prćija. Želimo da uoči dana pobjede nad fašizmom pošaljemo jasnu poruku da baštinimo ideje antifašizma, da su naši preci imali jasan izbor 1941. godine i izabrali da dignu barjak slobodarski. I zato želimo da pošaljemo jasnu poruku da DF neće dopustiti da se odluka o učlanjenju Crne Gore u NATO donese u Skupštini ili u kuloarima američke ili njemačke ambasade”, naglasio je Knežević.\nGovoreći o sve izvjesnijem potpisivanju sporazuma o uslovima za fer i slobodne izbore između dijela opiozicije i DPS-a, Knežević je naglasio da su oni tako preuzeli obavezu da prihvate rezultate izbora, ne samo ovih u Tivtu već i projektovanih na jesen, ali i obavezu da će sprovoditi politiku učlanjenja Crne Gore u NATO u Skupštini.\n“Dio opozicije tako preuzima obavezu da i dalje važe sankcije protiv Rusije, ali i obavezu da im Kosovo i dalje ostane nezavisno. I preuzeli su obavezu da će mirno posmagrati otimanje naših hramova, dalju marginalizaciju srpskog jezika i zatiranje srpskog naroda. Mi imamo obavezu da to spriječimo. Zato im odavde iz Bijelog Polja poručujemo da tek počinju protesti. Tek će se međunarodna javnost baviti Crnom Gorom. Zaboraviće se na Makedoniju”, poručio je lider DNP-a.\nFunkcioner DF-a Militin Đukanović kazao je da je NATO protiv nacionalnih interesa srpskog naroda, ali i protiv tradicionalne Crne Gore.\n“Dio opozicije pristaje da bude dekor Milu Đukanoviću i tako mu omogućava da i dalje krade na izborima”, poručio je Đukanović.\nNa anti-NATO tribini govorili su i Vladislav Bojović, Milun Zogović, Goran Kiković, Svstislav Psrišić, Rajko Medojević i Uglješa Prebiračević.\nPredrag Bulatović iz DNP-a je istakao da aktuelna vlast sve radi da se raskine sa istorijom.\n“U Crnoj Gori ima više naroda nego što je dovoljno koji se tome protive i koji će se suprotstaviti i SAD, i NATO-u, i Milu Đukanoviću”, uvjeren je Bulatović.\nOsvrnuo se i na sve izvjesnije potpisivanje sporazuma između dijela opozicije i DPS-a. Bulatović smatra da se na taj način potpuno detronizuju opozicioni interesi.\n“Rizikuje Milo Đukanović nestabilnost Crne Gore ako ne raspiše referendum za ulazak u NATO, samo da bi sačuvao vlast, imovinu svoju i svoje porodice i uskog kruga oko njega”, izjavio je na tribini Bulatović.\nMilan Knežević NATO protesti\nĐUKANOVIĆ ZA 4 MJESECA DOBIO 900 PISAMA: Ne stiže da odgovori, ali pita za muke građana\nRUDOVIĆ NAJAVIO NOVU VLADU Kad je "pala" Radojka, nema više prepreka da opozicija uđe u vlast


Održan Uskršnji vašar u OŠ "Vuk Karadžić" (GALERIJA)\nNaslovna Društvo Manifestacije Održan Uskršnji vašar u OŠ „Vuk Karadžić“ (GALERIJA)\nOdržan Uskršnji vašar u OŠ „Vuk Karadžić“ (GALERIJA)\nOdržan Uskršnji vašar\nBAČKA PALANKA: Juče, 28. marta u prepunom dvorištu Osnovne škole „Vuk Karadžić“ uspešno je održan tradicionalni Uskršnji vašar.\nUčenici i zaposleni u Osnovnoj školi „Vuk Karadžić“ tokom godine organizuju niz manifestacija u koje su uključeni kako učenici, tako i zaposleni. Jedna od manifestacija su i tematski vašari na kojima učenici po simboličnim cenama prodaju svoje radove na prigodnu temu. Na ovaj način deca se zabavljaju, druže i uče, a prikupljena finansijska sredstva koriste za školske potrebe svog odeljenja.\nfoto: OŠ Vuk Karadžić\nfoto: OŠ"Vuk Karadžić"\nU susret predstojećim Uskršnjim praznicima, juče je održan uskršnji vašar na kome su učestvovali učenici od prvog do četvrtog razreda. Na vašsru se se prodavale najraznovrsnije uskšnje dekoracije, čestitke, medenjaci izrađeni u obliku raznih uskršnjih simbola i sl.\nNa ovom vašaru učestvovali su i zaposleni u OŠ „Heroj Pinki“ iz Bačke Palanke sa svojim učenicima. Na svom štandu imali su mnoštvo prelepih ukrasnih i upotrebnih predmeta. Tacne, podmetače za čaše, šoljice, slike itd.\nBila je ovo još jedna uspešna i veoma posećena manifestacija u organizaciji ove škole.\nOŠ "Heroj Pinki" Bačka Palanka\nOŠ"Vuk Karadžić" Bačka Palanka\nPrethodni tekstPartizan sa dvojicom igrača jači pred duel u Bačkoj Palanci\nSledeći tekstPresuda za pokušaj ubistva u Despotovu


Foto: Dany Lefranc / screenshot\nIpak, skok od zavidnih 160 odsto u 2020. godini posledica je optimizma u pogledu planova kompanije za pokretanje komercijalnih letova u svemir. Virdžin Galaktik je sve bliže lansiranju putnika u svemir, jer je prošle nedelje svoj suborbitalni avion SpaceShipTwo preselio u svoje komercijalno sedište u Novom Meksiku.\nInvestitori su očigledno uzbuđeni zbog potencijala Virdžin Galaktika, iako je trenutno neprofitabilan i očekuje se da će nastaviti da gubi novac ove i sledeće godine.\nDeonice Virdžin Galaktika su skočile skoro 200 odsto otkako je kompanija izašla na berzu prošlog oktobra. Ukoliko deonice Virdžin Galaktika i dalje nastave da rastu, Džef Bezos i Ilon Mask moraju razmotriti mogućnost da Blue Origin i SpaceX izađu na berzu.\nŠefovi dve kompanije su već u milijardama vrednoj trci za svemir sa Ričardom Brensonom, a prava trka bi se videla kada bi sve konkurentne kompanije bile na berzi.


Bosanskohercegovačka aviokompanija BH Airlines pokrenula je akciju prodaje karata po cijeni jednog eura za putnike koji prvi rezervišu letove na njihovim linijama za evropske gradove Sarajevo, Banjaluka, Beograd, Beč, Štokholm, Geteborg, Kopenhagen, a kako se od 31. oktobra pokreće avio linija sa međunarodnog aerodroma Banjaluka, ova promotivna cijena obuhvatat će i linije za Cirih i Frankfurt.\nEdin Hrapović iz marketinške službe BH Airlinesa za eKapiju je potvrdio da će se oko pet hiljada sjedišta na ovim linijama nuditi po cijeni od jedan euro, ne precizirajući koliko je to sjedišta po jednom letu.\nU svakom slučaju, putnici koji budu među prvim rezervisali let, imat će veće šanse da dobiju kartu po promotivnoj cijeni. Karte se mogu kupiti putem interneta ili u bilo kojoj putničkoj agenciji do 15. novembra.\nCijena karte ipak ne uključuju cijene aerodromske takse niti naknade za izdavanje avionske karte. Ukupna cijena aerodromskih taksi, primjera radi, za let Sarajevo - Cirih - Sarajevo košta 190 KM. Ako letite za Beograd, platit ćete 140 KM aerodromske takse.\nAkcija traje od 15. oktobra do 30. novembra 2010. godine, kada će putnici moći iskoristiti pogodnosti koje im nudi ovaj avioprijevoznik. Boravak na jednoj od navedenih destinacija može trajati maksimalno 15 dana, a jednom kada uplatite let, ne možete vratiti novac niti mijenjati kartu.\nHrapović ističe da je razlog za pokretanje ove akcije najavljeno ukidanje viznog režima za Bosnu i Hercegovinu.\n"Želimo pobuditi svijest kod naših klijenata da se, iako se smatra da je avioindustrija skupa, ipak može putovati po primamljivim cijenama. Cilj nam je također privući što veći broj putnika koji će koristiti mogućnosti slobodnog kretanja bez viza", istakao je Hrapović.\nInače, putničke agencije očekuju da će nakon odluke o ukidanju viznog režima Bosni i Hercegovini, građani naše zemlje puno više putovati te da će cijene turističkih aranžmana i avio karata biti daleko jeftinije.


Simptomi nekontrolisanog haosa /video/ - 21.06.2021, Sputnik Srbija\nSimptomi nekontrolisanog haosa /video/\n„Novi Sputnjik poredak“ danas u 17 sati otkriva zašto Sjedinjene Američke Države sve više liče na Sovjetski Savez uoči raspada. 21.06.2021, Sputnik Srbija\nZašto zvanični doktor Bele kuće zahteva da bude preispitano mentalno zdravlje predsednika SAD Džozefa Bajdena? Kakva se uloga FBI-a otkriva u vezi s napadom na Kapitol hil 6. januara? I zbog čega se pojavljuje sve više dokaza da su prošlogodišnji predsednički izbori u Americi bili pokradeni?Odgovore na ova pitanja će u razgovoru s Nikolom Vrzićem potražiti analitičar iz Vašingtona Obrad Kesić i istoričar Saša Adamović.\nvesti, radio, novi sputnjik poredak s nikolom vrzićem, sputnjik, sad, sssr\n18:01 21.06.2021 (Osveženo: 10:13 18.08.2021)\n„Novi Sputnjik poredak“ danas u 17 sati otkriva zašto Sjedinjene Američke Države sve više liče na Sovjetski Savez uoči raspada.\nZašto zvanični doktor Bele kuće zahteva da bude preispitano mentalno zdravlje predsednika SAD Džozefa Bajdena? Kakva se uloga FBI-a otkriva u vezi s napadom na Kapitol hil 6. januara? I zbog čega se pojavljuje sve više dokaza da su prošlogodišnji predsednički izbori u Americi bili pokradeni?


Prvi let iz Kraljeva za Beč kasniće gotovo tri sata zbog guste magle na najnovijem srpskom civilnom aerodromu “Morava”.\nAvion avio-kompanije “Er Srbija” trenalo je da poleti u 7.55 uz svečani ispraćaj zvaničnika Vlade Srbije, Aerodroma Srbija i novinara, ali je zbog guste i ledene magle u Kraljevu let pomeren za najmanje dva sata.\nPrema poslednjim informacijama kašnjenje će biti još duže od prvobitno predviđenih dva sata, jer je vreme poletanja aviona iz Beograda upravo pomereno na 9.45.\nPrema planiranom redu letenja, avion “Er Srbije” će utorkom i petkom rano ujutro leteti iz Beograda do Kraljeva na tehničkom letu bez putnika, kako bi potom iz Kraljeva mogao da obavi jednu rotaciju do Beča posle koje bi se ponovo tehničkim letom vraćao za Beograd.\nNikako da poleti\nPočetkom meseca prvi let „Er Srbije“ za Beč sa kraljevačkog Aerodroma „Morava“ je otkazan, jer aerodrom nije ispunjavao uslove za bezbedno sletanje i poletanje aviona.\naerodrom morava/let kraljevo beograd\nImaće gde da se “popije kafa” – Stari savski most se premešta u park Ušće


Vučić: Sutra potpisujemo sporazum o železničkoj liniji Beograd-Priština - Infobrif\nObjavljeno 13.02.2020. u 20:43\nPredsednik Srbije Aleksandar Vučić izjavio je u Minhenu da će sutra biti potpisan okvirni sporazum o uspostavljanju železničke linije između Beograda i Prištine.\n„Sporazum će sa srpske strane potpisati (direktor Kancelarije Vlade Srbije za Kosovo i Metohiju) Marko Đurić. To je za nas od izuzetnog značaja, jer ako uspostavimo i avio i železničku liniju i saobraćaj autoputem, to bi značilo slobodni protok ljudi, roba i usluga“, rekao je Vučić novinarima posle razgovora sa specijalnim izaslanikom predsednika SAD za pregovore Srbije i Kosova Ričardom Grenelom.\nVučić je rekao da je „od izuzetnog značaja što Amerikanci veoma čvrsto, veoma tvrdo insistiraju na momentanom ukidanju (kosovskih) taksi“ od 100 odsto na uvoz robe iz Srbije i na nastavku razgovora Beograda i Prištine.\n„Zahvalan sam Grenelu na insistiranju da Priština ukine takse, jer on razume da je sve o čemu razgovaramo besmisleno ako postoje takse“, naveo je Vučić.\nOn je rekao da Grenel sada „snažno govori“ o ukidanju taksi, i dodao da je siguran da će i Srbija „u budućnosti biti izložena takvoj vrsti poruka“.\n„Te takse se tiču svakog građanina Srbije, jer su umanjile rast bruto domaćeg proizvoda Srbije 0,4 odsto u 2019. godini i smanjile mogućnost daljeg povećanja plata i penzija“, kazao je predsednik Srbije.\nOn je ponovio da nastavak zvaničnih pregovora Beograda i Prištine zavisi isključivo od kosovskih taksi, i da će u slučaju njihovog ukidanja biti nastavljen dijalog, bez obzira na predizbornu kampanju i izbore u Srbiji.\nGrenel i Vučić će učestvovati na Minhenskoj bezbednosnoj konferenciji koja počinje sutra.\nAleksandar VučićBerlinKosovoRičard GrenelSADŽeleznica


U stilu Pink Pantera: Sekirama orobili prodavnicu satova u Parizu – Nadlanu.com\nU stilu Pink Pantera: Sekirama orobili prodavnicu satova u Parizu\nObjavljeno 4. okt 2013. / 18:50:07\nNešto pre pauze za ručak, dva elegantno obučena čoveka ušla su u prodavnicu “Vašeron Konstantin” u blizini Trga Vandom i sa sobom uveli treću osobu koja je bila naoružana, javio je AFP.\nPolicija je saopštila da su nakon toga u radnju ušla šestorica ljudi, sa kapuljačama na glavama, noseći čekiće i sekire kojima su polupali izlog radnje, a zatim odneli 20 luksuznih satova.\nZa to vreme, još šestorica njihovih saučesnika su ispred izloga radnje, samo nekoliko metara od zgrade ministarstva pravde, aktivirali dimne granate kako bi omogućili pljačkašima da bezbedno i brzo pobegnu, što su ovi učinili – peške.\nOd čitave grupe, policija je uspela da uhapsi samo dve osobe, koje su sada u pritvoru, a nedaleko od radnje pronađena su dva čekića i jedna sekira.Policija ističe da je ova pljačka jedinstvena po broju umešanih ljudi i činjenici da su uspeli da pobegnu u oblasti prepunoj kamera za nadzor.\nOve godine u Francuskoj se dogodio niz pljački, uključujući nekoliko slučajeva u Kanu.Početkom septembra četiri osobe automobilom su upale u radnju, upravo na Trgu Vandom, i odnele nakit vredan dva miliona evra.


Кakva je poruka kad Vlada zaposli 82-godišnjaka? - BIGportal.ba\nКakva je poruka kad Vlada zaposli 82-godišnjaka?\n29 Oktobra, 2019 29 Oktobra, 2019 056\n„Кakva se slika šalje mladim ljudima kada posao umjesto njih dobijaju ljudi koji su odavno stekli uslove za penziju“, kazao je Vukanović.\nКakav je odnos vlasti prema mladim ljudima najbolje govori podatak da se u Vladi Republike Srpske zapošljavaju ljudi kao što je Ilija Stevančević, koji imaju 82 godine, dok u isto vrijeme mladi čame na birou za zapošljavanje, kazao je danas tokom zasjedanja Narodne skupštine RS Nebojša Vukanović, poslanik SDS.\nOn smatra da bi Stevančević, prije zasnivanja radnog odnosa trebao položi pripravnički ispit, a da bi predsjednik pripravničke komisije trebao biti 98- godišnji Arije Livne, koji takođe zaposleno lice i prima platu iz budžeta Republike Srpske.\nU toj komisiji bi, prema Vukanovićevom mišljenju, trebali biti i Seka Кuzmanović, Rajko Кuzmanović, Nikola Špirić, Dušanka Majkić, Sredoje Nović, dodajući da su svi oni prekaljeni stranački kadrovi koji, upkos tome što ostvaruju uslove za penziju, obavljaju važne funkcije.\nVukanović je kazao da su sredstva koja se izdvajaju za stimulisanje nataliteta u Republici Srpskoj daleko manja nego u zemljama regiona.\nZabrinjavajuće je, dodaje on, da u Republici Srpskoj postoji imovinski cenzus za ostvarene prava na dječiji dodatak.\n„Trenutno roditelji sa dvoje djece, da bi ostvarili pravo na dječiji dodatak, moraju mjesečno imati maksimalno 88 КM prihoda po glavi porodice. Po mišljenju ove vlade ako član porodice ima više od tri marke dnevno ne može ostvariti ovo pravo“, kazao je Vukanović.\nMektiću dosta režimskih laži sa RTRS-a\n“Partizan je najbolji tim u Evrokupu, ima igrače sa ‘jugoslovenskim’ stilom”


Nova šefica EK: Ubrzati proces proširenja na Zapadni Balkan | Starmo\nNaslovnica Region Nova šefica EK: Ubrzati proces proširenja na Zapadni Balkan\nNova šefica EK: Ubrzati proces proširenja na Zapadni Balkan\nBruxelles — Proces proširenja na Zapadni Balkan će u narednih pet godina morati biti održiv i ubrzan, zasnovan na procjeni spremnosti na objektivnim kriterijima za svaku pojedinačnu zemlju, navela je Ursula von der Leyen, novoimenovana predsjednica Evropske komisije, u pismu Olivéru Várhelyiju, novoimenovanom komesaru za proširenje.\nU pismu koje je upućeno 7. novembra navodi se da Evropska komisija proces proširenja mora održati kredibilnim, te istakla da će i njena komisija stajati iza prijedloga sadašnje komisije da se Sjevernoj Makedoniji i Albaniji dozvoli početak pregovora.\nOna je navela da je evropska perspektiva za Zapadni Balkan pomogla da se prevaziđu historijske podjele i pokrenu suštinske političke i ekonomske reforme, kao i da je vanjski utjecaj u regionu značajno porastao.\n“Vi biste trebali raditi na ubrzavanju strukturalnih i institucionalnih reformi, sa snažnim fokusom na temelje vladavine prava, ekonomski razvoj i reformu javne administracije. Očekujem da podržite sve napore u borbi protiv korupcije u cijelom regionu i sve napore za dobrosusjedske odnose i rješavanje međusobnih sporova”, napisala je Von der Leyen u pismu Várhelyiju.\nScholz dolazi na Zapadni Balkan sa ovom porukom\nBorrell se sastaje sa liderima Zapadnog Balkana\nSchmidt o “srpskom svetu”


Festival evropskog filma Palić među najznačajnijim festivalima Evrope | Palić\nFestival evropskog filma Palić među najznačajnijim festivalima Evrope\nMeđunarodni žiri asocijacije evropskih festivala (EFA) uvrstio je Palić među 26 najznačajnijih u 2017. godini, a kriterijum je izuzetan kvalitet, rad, posvećenost i uticaj u svojim kontekstima i teritorijama. EFFE nagrada biće dodeljena 18. septembra u Briselu. Festival evropskog filma (FEF) Palić nominovan je na listi 26 najznačajnijih evropskih festivala u 2017. godini. FEF Palić se probio u najznačajnijh 26 u konkurenciji čak 715 evropskih festivala. Po mišljenu međunarodnog žirija Asocijacije evropskih festivala (European Festivals Association, EFA) letnji festival u čarobnoj šumi Palića je vodeće kulturno dešavanje u Srbiji, u potpunosti posvećeno očuvanju i promociji evropskog filma. - Festival evropskog filma na Paliću pripada grupi festivala koja se isključimo bavi evropskim sadržajem i ima za cilj da bude mesto susreta kulturne raznolikosti među evropskim zemljama i da prati stvaranje novih ideja prvenstveno u oblasti kinematografije. - navodi se u oceni žirija, uz napomenu da u sedam julskih dana Palić postaje isinska evropska prestonica kulture i savršeno mesto za ljubitelje evropskog filma.


Kocijančič: Jasno je šta EU očekuje od nove kosovske vlade | Radio Kosovska Mitrovica\nKocijančič: Jasno je šta EU očekuje od nove kosovske vlade\n11. September, 2017 14:08 |\nPortparolka Evropske komisije Maja Kocijančič kaže da je “jasno šta Evropska unija očekuje od buduće vlade na Kosovu” i dodala da to zahteva “saradnju svih članova vlade”.\nOna je izbegla da konkretno odgovori na pitanje Tanjuga kako EU vidi funkcionalnost i buduću saradnju ministara u Prištini, koji dolaze iz stranaka kosovskih Srba i Albanaca.\nRekla je EU pozdravlja formiranje vlade na Kosovu, koju poziva da “u saradnji sa Beogradom osigura kvalitativni iskorak” u dijalogu između Beograda i Prištine.\n“Pozdravljamo formiranje vlade na Kosovu. Pozivamo novu vladu da odmah započne rad na primeni neophodnih reformi u oblasti vladavine prava i ekonomije. Kosovu je potrebno da poboljša svoju konkurentnost, stvori nova radna mesta i prilike za svoje građane”, poručila je Kocijančič iz sedišta Evropske komisije u Briselu.\nKocijančič je podsetila da je neopohodno da Kosovo ispuni svoje obaveze, kako bi napredovalo ka viznoj liberalizaciji i razgraničenju sa Crnom Gorom.\n“Nova vlada mora da preuzme aktivnu ulogu u regionu i da radi zajedno sa Beogradom kako bi došlo do kvalitativnog iskoraka u dijalogu između Beograda i Prištine kome posreduje EU”, naglasila je Maja Kocijančič odgovarajući na pitanje Tanjuga.\nOna je zaključila da je sve pomenuto neophodno kako bi Kosovo nastavilo da napreduje na svom evropskim putu i ponovila da Kosovo nema vremena za gubljenje.


FESTIVAL MUZIČKIH I BALETSKIH ŠKOLA: Nedelja za takmičenje i druženje – Zrenjanin\nFESTIVAL MUZIČKIH I BALETSKIH ŠKOLA: Nedelja za takmičenje i druženje\n08/05/2017 11/05/2017 List Zrenjanin\nSvečanim koncertom orkestara Muzičke škole „Josif Marinković” sinoć je u Kulturnom centru Zrenjanina najavljen 61. Festival muzičkih i baletskih škola Srbije koji je počeo danas i trajaće sve do subote, 13. maja. Festival su otvorili potpredsednik Pokrajinske vlade Mihalj Njilaš i gradonačelnik Zrenjanina Čedomir Janjić, a domaćin je zrenjaninska Muzička škola.\nKako je rekao potpredsednik Pokrajinske Vlade i pokrajinski sekretar za obrazovanje, propise, upravu i nacionalne manjine – nacionalne zajednice Mihalj Njilaš, ovaj Festival je od republičkog značaja, „uz nastup svih muzičkih i baletskih škola, što govori o njihovoj dobroj međusobnoj saradnji”.\nGradonačelnik Janjić je podsetio da će naš grad ugostiti 660 učesnika iz 64 muzičke i baletske škole Srbije i izrazio nadu da će Zrenjanin, grad sa bogatom muzičkom tradicijom, i ovog puta biti dobar domaćin.\nUčesnicima i gostima Festivala su poželeli dobrodošlicu i direktorka Muzičke škole „Josif Marinković”, koja je i direktorka Festivala, Danijela Radaković Derikrava i predsednica Zajednice muzičkih i baletskih škola Srbije Slađana Šegavčić.\nTokom trajanja Festivala biće održana još dva koncerta – učenice Muzičke škole „Josif Marinković” predstaviće se u sredu, 10. maja, u Svečanoj sali, u 19 časova, a najuspešniji učesnici u velikoj sali Kulturnog centra u subotu, u 19 časova.\n← SVETSKI DAN CRVENOG KRSTA U ZRENJANINU: Gosti iz Arada i Bekeščabe\nAMERIČKI FUDBAL: Vitezovi lako sa Vidrama →


USKORO SE FORMIRA NACIONALNI SAVET ZA BEZBEDNOST HRANE\nMinistar poljoprivrede i zaštite životne sredine, Branislav Nedimović, najavio je da će vrlo brzo biti formiran nacionalni savet za bezbednost hrane, koji će na naučnoj osnovi sugerisati kako da se ta oblast uredi u Srbiji.\nOn je naveo da u Srbiji takav savet nije postojao do sada i da je on već oko tog pitanja razgovarao sa ministrom zdravlja.\n"Ideja nam je da uključimo sve naučne institucije, fakultete i institute, kao i delove potrošača koji su zainteresovani. Sledi nam period kada ćemo donositi nove propise o bezbednosti hrane i nacionalni savet treba da nam bude mesto gde će se sučeljavati naučna mišljenja, dok će Ministarstvo administrirati čitavu priču i pomagati svima kojima je potrebno", rekao je Nedimović.\nOn je najavio i da će u narednih nekoliko meseci Ministarstvo izaći i s predlogom nekih kontrolnih mera u pogledu kvaliteta različitih vrsta poljoprivrednih proizvoda.\nNedimović je, odgovarajući na pitanje da li je za genetski modifikovanu hranu (GMO), rekao da je to izuzetno kompleksno pitanje koje zahteva ozbiljnu naučnu raspravu u kojoj svi treba da budu uključeni.\n"Nauka u skladu sa međunarodnim standardima treba da da odgovor na to pitanje", precizirao je ministar.\nNedimović je naglasio i da je njegova želja da bude ministar na terenu i da u razgovorima s proljoprivrednicima i proizvođačima vidi šta ih konkretno muči. Dodao je i da će prioriteti Ministarstva poljoprivrede u narednom periodu biti prerađivačka industrija, jer je, kako je naglasio budućnosti Srbije u unapređenju prerađivačkih i skladišnih kapaciteta.\n"Gledaćemo da u budžetu izdvojimo više sredstava za investicije, jer su ona ključna stvar u poljoprivredi", rekao je on dodavši da će proioritet biti i obračun sa uzurpatorima poljoprivrednog zemljišta.


Od katastrofalnih poplava koje su 2014. godine pogodile veći dio BiH prošlo je osam godina, a kako ističu iz opština koje su tada bile najpogođenije vodenom stihijom, iako je dosta urađeno i dalje se vrše sanacije korita rijeka koje su najviše plavile.\nNa današnji dan 2014. godine BiH su pogodile velike poplave, nakon što je pala enormna količina kiše, najveća od kada se vode meteorološka mjerenja. Strašne scene poplavljenih ulica, kuća, zgrada, građana u panici koji se bore za goli život obilježile su maj te godine, a poplave su ponovo pogodile BiH i u avgustu 2014. Najviše su stradale opštine Doboj, Šamac, Derventa, Maglaj, Čelinac. Materijalna šteta koja se mjeri u milijardama KM je većinski do sada sanirana, ali ono što je nenadoknadivo su ljudske žrtve, jer su vodene bujice odnijele 21 život.\nNa pitanje da li se i koliko u posljednjih osam godina uradilo da se preduprijede ovakve i slične situacije, vlasti u ovim opštinama kažu da je dosta urađeno, ali da još ima posla.\nKako je za "Nezavisne novine" rekao Boris Jerinić, gradonačelnik Doboja, poplave su u tom gradu prouzrokovale oko 170 miliona KM materijalne štete, ali da su najveća šteta ljudski životi.\n"Poplave su odnijele 11 ljudskih života u Doboju, a to se ne može nadoknaditi. Više od 95 odsto materijalne štete je sanirano, a objekti su čak sada puno ljepši nego što su bili prije poplave", rekao je Jerinić.\nDodao je da su trenutno zajedno s "Vodama RS" i Vladom Srpske u projektu trajnog rješavanja sliva rijeke Bosne.\n"Nemoguće je parcijalno rješavati zaštitu grada zbog činjenice da sliv čine i pritoke Usora, Spreča i Krivaja. Trenutno smo u pregovorima sa turskim fondom da se radi kompletno uređenje sliva rijeke Bosne", rekao je Jerinić, ističući da je do sada urađeno rješenje potoka Liješanj, koji je bio kritična tačka 2014. godine.\n"Urađen je zid u visini od 90 centimetara u dijelu gdje se Bosna preliva u grad. Sklonjeni su sprudovi i druge prepreke u samom koritu rijeke", kazao je Jerinić, dodajući da je grad Doboj sada dosta bezbjedniji od poplava.\n"Niko ne može 100 odsto garantovati da se poplave neće ponoviti, ali ako bi sada bio nivo vode kakav je bio u maju 2014. godine, grad ne bi bio poplavljen", zaključio je Jerinić.\nMilorad Simić, gradonačelnik Dervente, kazao je za "Nezavisne novine" da su ovu lokalnu zajednicu već 2010. godine pogodile velike poplave te da veliki problem predstavlja to što u gornjem toku rijeke Usore postoji rudnik Stanari.\n"Veći problem je i brana u Vijačanima u Prnjavoru. Ta je brana pravljena u Jugoslaviji, ali je kasnije pretvorena u vodosnabdijevanje, zbog čega se čuvaju veće količine vode", rekao je Simić, ističući da se velike pare daju za sanaciju posljedica poplava, umjesto da se izdvoje manja sredstva da se preduprijede katastrofe.\n"Ne postoji kod nas velika zebnja, dosta smo i uradili, dosta nasipa, nešto smo i betonirali, napravili smo i prepumpne stanice, ali nam je brana u Vijačanima kao bomba za vratom", kazao je Simić.\nDa je mnogo toga urađeno tokom zadnjih osam godina potvrdio je i Đorđe Milićević, načelnik Šamca, navodeći da je ova opština 20 dana bila dva metra pod vodom.\n"Tada je došlo do potpune paralize normalnog života, o privredi i da ne pričamo. Osam godina nakon toga dobar dio odbrambenog pojasa, odnosno parapetnog zida koji brani grad od rijeke Save, je urađen. Ono što moramo zajednički sa višim nivoima vlasti uraditi jeste izgradnja odbrambenog zida na području Crkvina - Pisari prema mjesnoj zajednici Šamac", rekao je Milićević, dodajući da je za sanaciju štete u ovu opštinu uloženo oko 35 miliona KM, te je infrastruktura u potpunosti obnovljena, ali da privredni život još nije obnovljen.\nVlado Gligorić, načelnik Čelinca, kazao je da je rijeka Vrbanja u maju 2014. poplavila skoro cijeli grad, a da je u avgustu iste godine plavila rijeka Jošavka, te je ukupna šteta iznosila oko 18 miliona KM.\n"Uložili smo u vodoobjekte, u samom centru smo radili regulaciju i uređenje korita Vrbanje, nastavili smo tu regulaciju uzvodno u sportsko-rekreacionoj zoni. Napravili smo i novi gradski most. Prema granici sa opštinom Banjaluka smo uklanjali prepreke iz korita Vrbanje. Što se tiče Jošavke, pročistili smo i njeno korito i jednim dijelom uradili regulaciju, a s tim poslovima nastavljamo i ove godine", naveo je Gligorić, dodajući da su rješavali kritične tačke i na rijeci Ukrini.


Čović razgovarao sa Kurzom: Austrija podržava evropski put BiH\nAustrija će nastaviti podržavati Bosnu i Hercegovinu na euroatlanskom putu ali očekuje usvajanje reformske agende u toj zemlji, poručio je šef austrijske diplomatije Sebastian Kurz tokom svoje posjete Sarajevu, prenosi Anadolu Agency (AA).\nČlan Predsjedništva BiH iz reda hrvatskog naroda Dragan Čović primio je danas u Sarajevu saveznog ministra za Evropu, integracije i vanjske poslove Republike Austrije Sebastiana Kurza.\nTokom sastanka u Predsjedništvu BiH razgovarano je o bilateralnoj saradnji BiH i Austrije i političkim odnosima, koji su veoma dobri i bez otvorenih pitanja. Istaknuto je da ima prostora za unapređenje saradnje u polju ekonomije i u oblasti trgovinske saradnje. Rečeno je da bi trebalo intenzivirati i raditi na poboljšanju investicijske klime u BiH, jer je Austrija jedan od vodećih partnera u oblasti investiranja u BiH, navedeno je u saopćenju iz Predsjedništva BiH.\nRazgovarano je o aktuelnoj unutrašnjopolitičkoj situaciji u BiH i trenutnim aktivnostima na evroatlanskom putu BiH.\nČović je informisao austrijskog ministra o daljem toku usvajanja programa ekonomsko-socijalnih reformi i agendama koje bi u narednom periodu trebale biti usvojene na svim nivoima vlasti. U kontekstu razgovora o evroatlantskom putu BiH, izraženo je očekivanje da će Austrija nastaviti podržavati BiH na tom putu.\nMinistar Kurz kazao je da se veza između BiH i Austrije zasniva na dobrim međuljudskim odnosima, ali i na dobroj ekonomskoj saradnji. Istakao je da su očekivanja od EU da se u BiH ostvari napredak u oblasti jačanja države i vladavine prava, kao i u oblasti uprave. Čestitao je stupanje na snagu Sporazuma o stabilizaciji i pridruživanju između BiH i EU, te kazao da Austrija podržava evropski put BiH i očekuje usvajanje reformske agende.\nU ime predsjedavajućeg Predsjedništva BiH dr. Mladena Ivanića, sastanku je prisustvovao savjetnik Branko Nešković, a u ime člana Predsjedništva BiH Bakira Izetbegovića, savjetnik Elvir Čamdžić.\n#dragan čović#sebastian kurz


Mirkoviću godinu dana zatvora zbog sporne nabavke paketića - Naslovi.net vesti\nMirkoviću godinu dana zatvora zbog sporne nabavke paketića\nZAJEČAR – Osnovi sud u Zaječaru osudio je danas na godinu dana zatvora bivšeg predsednika Skupštine opštine Zaječar Sašu Mirkovića zbog sporne nabavke novogodišnjih paketića, kojom je budžet Zaječara oštećen za 14 miliona dinara. U istom slučaju osuđena je i njegova tadašnja saradnica Milena... »\nSAŠA Mirković (45), bivši predsednik Skupštine grada Zaječara, osuđen je danas, nepravosnažno, na godinu dana zatvora zbog sporne nabavke novogodišnjih paketića, čime je budžet grada oštećen za 14 miliona dinara. Istovremeno,... »\nU istom slučaju osuđena je i njegova tadašnja saradnica Milena Trajković. Osuđeni su zbog krivičnog dela zloupotreba službenog položaja. Ovo je prvostepena presuda na koju Saša Mirković kao i Tužilaštvo imaju pravo da ulože žalbu... »\nSud u Zaječaru osudio je nepravosnažno Sašu Mirkovića, bivšeg predsednika Skupštine grada Zaječara na godinu dana zatvora zbog malverzacija sa nabavkom paketića za zaposlene u opštini. Pored Mirkovića, osuđena je na osam meseci uslovno i Milena Trajković, nekadašnja Mirkovićeva šefica kabineta. Oni... »\nIstovremeno, sud je, za isto delo Milenu Trajković, koja je u doba nabavke spornih paketića bila član Gradskog veća, a prethodno je bila I šef kabinate gradonačelnika Zaječara, i sprovela Mirkovićev nalog da se ta roba kupi, sud... »\nMenadžer Saša Mirković osuđen na godinu dana zbog paketića\nEstradni menadžer Saša Mirković prvostepenom presudom osuđen na godinu dana zatvora zbog malverzacija sa nabavkom paketića za zaposlene u opštini.\nTime je budžet Zaječara oštećen za 14 miliona dinara. U istom slučaju osuđena je i njegova tadašnja saradnica Milena Trajković. Osuđeni su zbog krivičnog dela zloupotreba službenog položaja. Ovo je prvostepena presuda na koju... »\nZAJEČAR: Osnovi sud u Zaječaru osudio je danas na godinu dana zatvora bivšeg predsednika Skupštine opštine Zaječar Sašu Mirkovića zbog sporne nabavke novogodišnjih paketića, kojom je budžet Zaječara oštećen za 14 miliona dinara.\nU istom slučaju osuđen je i njegova tadašnja saradnica Milena Trajković. Osuđeni zbog krivičnog dela zloupotreba službenog položaja. Ovo je prvostepena presuda na koju Mirković kao i tužilaštvo imaju pravo da ulože žalbu višem... »\nOsnovi sud u Zaječaru osudio je danas na godinu dana zatvora bivšeg predsednika Skupštine opštine Zaječar Sašu Mirkovića zbog sporne nabavke novogodišnjih paketića, kojom je budžet Zaječara oštecen za 14 miliona dinara.\nFoto: MONDO, Petar Stojanović U istom slučaju osuđen je i njegova tadašnja saradnica Milena Trajković. Osuđeni zbog krivičnog dela zloupotreba službenog položaja. Ovo je prvostepena presuda na koju Mirković kao i tužilaštvo imaju... »\nZAJEČAR - Osnovi sud u Zaječaru osudio je danas na godinu dana zatvora bivšeg predsednika Skupštine opštine Zaječar Sašu Mirkovića zbog sporne nabavke novogodišnjih paketića, kojom je budžet Zaječara oštećen za 14 miliona dinara.\nU istom slučaju osuđena je i njegova tadašnja saradnica Milena Trajković. Osuđeni su zbog krivičnog dela zloupotreba službenog položaja. Ovo je prvostepena presuda na koju Mirković kao i tužilaštvo imaju pravo da ulože žalbu... »\nVeljko Lalić dobitnik nagrade „Aleksandar Tijanić“, novčani deo od 2.000 evra prosleđuje napadnutom novinaru\nMondo pre 51 minut još 20 povezanih\nSneg pravi haos u Novom Sadu: Majkama treba pomoć da bi s kolicima mogle da se probiju kroz grad, grane se odvaljuju od snega (foto)\nBlic pre 1 sat još 14 povezanih\nDnevnik pre 3 sata još 8 povezanih


UAE predstavio najveću pojedinačnu solarnu elektranu na svetu | PC Press\nUAE predstavio najveću pojedinačnu solarnu elektranu na svetu\nUjedinjeni Arapski Emirati se možda još uvek povezuju s naftom, ali se trude da zavisnost od nafte radikalno smanje. Elektrodistribucija Emirata (Emirate Water and Electricity Company) pustila je u rad Noor Abu Dhabi, najveću pojedinačnu solarnu elektranu na svetu. Sa maksimalnih 1,18 GW kapaciteta, projekat mogu da zasene samo solarni parkovi (gde više projekata deli prostor), ali naspram njega najveći američki objekat, Solar Star od 569 MW, izgleda skromno.\nNije iznenađujuće što je Abu Dhabi spreman da promoviše ekološke prednosti. Procenjuje se da 3,2 miliona panela Noor Abu Dhabi-ja obezbeđuje dovoljno energije za 90.000 ljudi i da će smanjiti emisiju CO2 za jedan milion metričkih tona. To je ekvivalent uklanjanja 200.000 automobila sa puta, tvrde iz Emirata.\nTeško je poreći da UAE koristi solarnu farmu kao alat za publicitet. Iako bi trebalo da ima opipljiv uticaj na emisije štetnih gasova, realnost je da se UAE i dalje uveliko oslanja na naftu. Nedavno su govorili o smanjenju proizvodnje nafte da bi se izbalansiralo tržište, a ne da bi se izbeglo korišćenje fosilnih goriva.\nIpak, i dalje ostaje važan deo razvoja i možete očekivati druge solarne projekte koji će postaviti rekorde. Elektrodistribucija Emirata ima rane planove za 2 GW solarni projekat, a Saudijska Arabija ima osnovni sporazum za 2,6 GW solarne energije u Meki. Regija brzo postaje sve više naklonjena obnovljivoj energiji, iako još nije spremna da odbaci svoj najvredniji resurs.\nTagovi: nafta, obnovljiva energija, obnovljivi izvori energije, Solarna Energija, solarne farme, UAE\n← Pentagon ima tehnologiju prepoznavanja otkucaja srca iz daljine putem lasera\nPCI Express 4.0: Brzina i potreba →


KS – Osigurane milionske investicije u energijsku efikasnost – Energetika.ba\nKS – Osigurane milionske investicije u energijsku efikasnost\nPremijer Kantona Sarajevo Edin Forto u četvrtak je u sjedištu Evropske banke za obnovu i razvoj (EBRD) u Londonu potpisao mandatno pismo za implementa\nPremijer Kantona Sarajevo Edin Forto u četvrtak je u sjedištu Evropske banke za obnovu i razvoj (EBRD) u Londonu potpisao mandatno pismo za implementaciju projekta “Energijska efikasnost u javnim objektima Kantona Sarajevo”.\nPotpisivanje je organizirano u okviru događaja “EBRD Zeleni gradovi: Izgradnja za održivu budućnost u gradovima”, na kojem je premijer Forto učestvovao kao panelista o temi izazova finansiranja gradskih projekata gradova u vrijeme velikih klimatskih promjena.\nProjekt “Energijska efikasnost u javnim objektima Kantona Sarajevo” za nas znači dodatne investicije od 20 miliona KM u 40 javnih objekata u KS od kojih su većinom obrazovne ustanove, odnosno škole, vrtići, zgrade fakulteta i zdravstvene ustanove. Korist ulaganja u energijsku efikasnost nije isključivo mjerljiva u novcu. Ovo je ulaganje u zdravlje, održivost i budućnost – kazao je premijer Forto.\nImplementacija projekta “Energijska efikasnost u javnim objektima Kantona Sarajevo” planirana je u 2020. godini.\nOčekivani efekti investicije su poboljšani uslovi rada i općeg komfora u obnovljenim javnim objektima i smanjenom potrošnjom energije. Zamjenom energenata postiže se smanjenje emisije CO2, smanjenje potrošnje energije do 50 posto po objektu, što ima direktne uticaje na uštede u kantonalnom budžetu, saopćeno je iz Pres-službe KS.


Sa privrednicima Kikinde o borbi protiv sive ekonomije i unapređenju inspekcijskog nadzora - TVRUBIN\nGradonačelnik Pavle Markov bio je domaćin skupu kome su prisustvovali privrednici, predstavnici NALED-a, Mreže inspektorata Srbije, predstavnici lokalnih i republičkih inspekcija. Cilj sastanka bio je da se razmotre sve nedoumice o inspekcijskom nadzoru i borbi protiv sive ekonomije.\n-NALED kao nevladina, neprofitna i apolitična organizacija ima najbolje refernce da oceni stanje javne uprave i lokalne samouprave tako da nam je drago što smo imali priliku da organizujemo ovaj sastanak. Tema o kojoj smo govorili spada u jedan od prioriteta Vlade Republike Srbije, a to je borba protiv sive ekonomije. Cilj nam je bio da na ovom skupu čujemo koje mogućnosti postoje za dalje unapređenje rada privrednih društava. Politika Grada Kikinde je da se maksimalno ispoštuje zakon, kao i da sve inspekcije takođe rade u skladu sa zakonskim propisima. Naš grad nema većih problema jer spadamo u sredine u Srbiji koje su najdsiciplinovanije u domenu finansijskih davanja – istakao je Pavle Markov, gradonačelnik.\nNacionalna alijansa za lokalno-ekonomski razvoj NALED sa Kikindom sarađuje već 10 godina. Ova organizacija okuplja privrednike, lokalne samouprave i civilna društva sa idejom da se izgradi bolji poslovni ambijent.\n-Kroz dijalog sa privredom i lokalnom samoupravom želimo dođemo do rešenja za sve koji posluju u Srbiji, da mogu da se bave svojim poslovanjem, da budu rasterećeni birokratije i da propisi rade u korsit privrede. Privrednici su istakli da im je važno da se smanji pritisak od strane inspekcija odnosno da se saradnja sa njima unapredi i da inspekcije imaju prevetivnu i edukativnu ulogu – rekla je Violeta Jovanović, izvršna direktorica NALED-a.\nA evo koje probleme ističu privredna društva.\n-Osnovna primedba privrednika su prečeste posete inspekcijskih službenika koje ne prate stepen rizika koje određena firma ima. Ako firma koja je više puta kontrolisana poštuje zakon i sve propise što inspekcija i utvrdi tada se očekuje da se posete inspektora vremenom smanje, što nije uvek slučaj. Druga primedba je ta što inspekcija prilikom svake posete kažnjava – objasnila je Violeta Jovanović.\nOvom skupu prisustvovali su predstavnici “Jaffe”, MSK, firme “Zoppas”, “Livnice”, “Blik produkta”, “Mecafora”, “Grindexa”, “Le Beliera”, “Kozare”, predstavnici Opšteg udruženja preduzetnika, Regionalne privredne komore i filijale NSZ.\njun 22, 2018 Aleksandra Djuran\n← Pilana “Mane” iz Iđoša uz pomoć grada unapredila proizvodnju “Kolibri” dežurni vrtić tokom leta →


KNAUF ulaže 19 miliona evra u unapređenje poslovanja i zaštitu životne sredine - VOM\nNaslovnaVestiDruštvoKNAUF ulaže 19 miliona evra u unapređenje poslovanja i zaštitu životne...\nKNAUF ulaže 19 miliona evra u unapređenje poslovanja i zaštitu životne sredine\nčetvrtak, 17. marta 2022 : 13:10\nDanašnja konferencija za medije u fabrici Knauf Insulation bila je posvećena radovima na rekonstrukciji fabrike, planiranim investicijama za naredni period, kao i programu podrške lokalnoj zajednici.\nKompanija Knauf Insulation je prošle godine otpočela sa novim ciklusom projekata koji imaju za cilj investiranje u održivo poslovanje, poboljšanje kvaliteta kamene vune, ali i zaštitu životne sredine. Investicije započete u 2021. godini trajaće i tokom 2022. godine i iznose ukupno oko 19 miliona evra, a do sada su pokrenuti radovi na ugradnji sistema za odsumporavanje, povećanja reciklažnih kapaciteta i dodatnog unapređenja proizvodne opreme.\nUlaganja u opremu pratila su i ulaganja u ljude – briga o njihovom zdravlju i napretku u karijeri je nešto što nam je na prvom mestu – izjavio je Branislav Popović, direktor Fabrike u Surdulici.\nOsim o rekonstrukciji fabrike i uslovima za dalji profesionalni razvoj svih zaposlenih, u okviru Konferencije za medije govorilo se i o aktivnosti pod nazivom „Otvorena vrata“, kao i o novim konkursima za škole, udruženja građana i novinare/reportere.\nPoslovanje Knauf Insulation u Surdulici između ostalog, fokusira se i na unapređenje saradnje sa lokalnom zajednicom. Koliko nam je ovaj aspekt poslovanja od velike važnosti, pogotovo jer smo u Pčinjskom okrugu prisutni skoro dvadeset godina, pokazuju i programi o kojima smo danas pričali na Konferenciji, a sa kojima želimo da doprinesemo zajednici i okolini u kojoj poslujemo – rekao je Popović.\nKnauf Insulation ostaje dosledan podršci lokalnoj zajednici, kao i rešavanju globalnih problema koji se tiču zaštite životne sredine. Kontinuirano praćenje parametara održivosti pokazuje da je, u odnosu na 2012. godinu smanjena upotreba energije na globalnom nivou za 22,7%, emisije gasova za 23,2%, a otpad na deponijama za 67% kroz brojne akcije recikliranja ili ponovne upotrebe. Više o pokrenutoj Strategiji održivosti „Za Bolji Svet“ (For a Better World) možete saznati u zasebnom odeljku na sajtu Knauf Insulation.\nKnauf Insulation uspešno posluje u Srbiji više od 15 godina. U okviru svoje strategije održivosti „Za bolji svet“ sprovedene su brojne akcije, a jedna od njih je i prošlogodišnja sadnja više od 300 stabala drveća na teritoriji opštine Surdulica i mesne zajednice Belo polje. Krajem 2021. godine sprovedena je akcija pokrivanja brda unutar fabrike, a početkom 2022. je deo brda i očišćen. Ono što je ostalo sada služi kao izvor sirovine za reciklažu. U završnoj fazi je uređenje parking prostora za kamione u blizini fabrike, a u 2022. se nastavlja sa projektima ukupne vrednosti 19 miliona evra, koji podrazumevaju izgradnju novog, većeg dimnjaka i ugradnju novih filtera. Sa ovom investicijom, ukupna ulaganja kompanije u Srbiji od njihovog dolaska 2005. godine prevazilaze 50 miliona evra.\nPrethodni tekstSurduličanin se u alkoholisanom stanju i sa nožem u stomaku javio lekaru\nSledeći tekstOtvaranje izložbe radova umetnika Jovana Jovića


NATO uporan: Građani spremni da ih zaustave? | Skandalozno\nNATO ne odustaje od RS: Građani spremni da ih golim rukama zaustave?\nSevernoatlantski vojni savez ne odustaje od namere da nedaleko od Banjaluke održi vojne vežbe sa korišćenjem osiromašenog uranijuma i pored odluke vlasti u RS da to ne dozvoli.\nPredsednik RS Milorad Dodik ponovo je rekao da NATO ne može da održi vojnu vežbu na poligonu na planini Manjači, jer je protivna interesima RS i njenog naroda, kao i da je u ovom slučaju potrebno poštovati odluke RS o vojnoj neutralnosti. Dodik nije osporio saradnju sa NATO-om, jer je BiH članica Partnerstva za mir, ali je napomenuo da u pogledu članstva u savezima RS prati politiku Srbije.\nMože li Republika Srpska da spreči NATO da održi vežbe na njenoj teritoriji?\nPolitikolog Stevica Deđanski kaže da prema međunarodnom pravu RS ima mogućnost da spreči održavanje tih vežbi jer može da ne dâ saglasnost za njihovo održavanje.\n„Ako govorimo o tome da neko želi da krši međunarodno pravo, to više govori o njima. U toj varijanti mi imamo malo opcija — ili da uđemo u rat sa NATO-om ili da svetu pokažemo da su oni ti koji krše međunarodno pravo, i time pokušavaju da izazovu nestabilnost u ovom regionu, iako oni govore drugačije. Tako da ako postoji odluka RS o zabrani održavanja vežbe, a postoji, treba je poštovati, sve ostalo je kršenje međunarodnog prava“, kaže on.\nProfesor Fakulteta bezbednosti iz Banjaluke Predrag Ćeranić ovome dodaje da je teško reći koje su tačno ingerencije, kad je reč o NATO-u, jer je Predsedništvo BiH komandant Oružanih snaga BiH.\n„Ingerencije jesu na nivou BiH, ali u praksi se tako nešto ne može sprovesti bez dozvole RS. Bilo bi dobro kad bi NATO o tome dao jednu celovitu informaciju, jer bi to onda na neki način umirilo i stanovništvo koje je na ovim prostorima dosta propatilo od posledica NATO dejstava i još trpi“, navodi Ćeranić.\nO razlozima zbog čega NATO želi da održi vežbu baš na teritoriji RS Ćeranić ne može da zaključi ništa drugo osim da Alijansa time pokazuje svoju nameru da Bosnu i Hercegovinu inkorporira u svoje redove.\n„Očito je da je namera politička, a posebno zbunjuju informacije, koje NATO nije demantovao, da će avioni A-10, koji koriste municiju sa osiromašenim uranijumom, biti angažovani na pomenutoj vežbi“, navodi profesor Ćeranić.\nO ovome kao dodatnom problemu govorio je predsednik Dodik, koji je izrazio sumnju u obećanja te vojne alijanse da to oružje neće biti korišćeno tokom vežbe. Ćeranić kaže da je zbog toga 30.000 ljudi koji žive u tom području spremno da, ako za tim bude bilo potrebe, izađu na aerodrom u Mahovljani, koji je udaljen dvadesetak kilometra od Banjaluke kako bi onemogućili kretanje konvoja NATO-a prema Manjači.\nPukovnik u penziji Milovan Milutinović podseća da je oružje sa osiromašenim uranijumom zabranjeno na međunarodnom nivou.\n„U svetu postoji samo par poligona na kojima su dozvoljene vežbe sa tom municijom. Banjaluka je samo pet do deset kilometra udaljena od poligona i aerodroma na kojima su najavljene vežbe. Naša je generalna ocena da NATO ima mogućnost da i na drugim prostorima koristi to naoružanje, a ne u neposrednoj blizini grada. Tim pre što se traži korišćenje našeg civilnog aerodroma. Dobro je što su vlasti u RS rekle da neće dozvoliti njegovu upotrebu u te svrhe“, kaže naš sagovornik.\nOn napominje da je taj aerodrom u potpunosti u vlasništvu RS i da vojska BiH nema nikakve ingerencije nad njim. Milutinović podseća da je tu nekada bio poligon JNA koji je korišćen za vežbe artiljerijskog gađanja iz tenkova, ali tada, za razliku od danas, nije bilo naseljeno.\nTo je dovoljna činjenica da je rizična upotreba bilo kakvog oružja, a kamoli osiromašenog uranijuma, zaključuje naš sagovornik.\nBudite prvi sa komentarom na članku "NATO ne odustaje od RS: Građani spremni da ih golim rukama zaustave?"


OBRAZOVANJE-FTN-VŠTSS – Multimedijalna Novinska Agencija\nokt 29, 2019 mnaMNA FreeČAČAK, FTN, VŠTSS\nČAČAK, 29. oktobar 2019. (MNA) – Visoka škola tehničkih strukovnih studija (VŠTSS) i Fakultet tehničkih nauka (FTN) biće velika akademska porodica sa lepezom studijskih programa od osnovnih strukovih i osnovnih akademskih do master strukovnih i doktorskih akademskih studija.\nReforme visokih škola u celoj Srbiji podrazumevale su grupisanje ili u akademije visokih škola ili integracije sa fakultetima koji imaju srodne studijske programe, navodi se u saopštenju FTN.\nKriterijumi za odlučivanje Nacionalnog saveta za visoko obrazovanje bili su prevashodno teritorijalna pripadnost, kompatibilnost studijskih programa, kao i zajednički kadrovski i tehnički resursi koji će doprineti kvalitetnijem obrazovanju studenata.\nVlada Srbije donela je Odluku o spajanju uz pripajanje Visoke škole tehničkih strukovnih studija Fakultetu tehničkih nauka Univerziteta u Kragujevcu sa stupanjem na snagu od 12. oktobra, a razlozi su, kako je u Odluci navedeno, doprinos efektivnijim, efikasnijim i ekonomičnijim ciljevima visokog obrazovanja.\nU praksi ova odluka će značiti da će Fakultet tehničkih nauka u Čačku imati i strukovne i akademske studije, da će studenti strukovnih studija studirati po započetim studijskim programima, nastavnim planovima, uslovima i pravilima studiranja propisanim Zakonom o visokom obrazovanju.\nKorist za studente ogledaće se u širim mogućnostima kako u nastavnim tako i u vannastavnim aktivnostima.\nNastavnici i ostali zaposleni radiće kao do sada, uz mogućnost da u skladu sa potrebama nastave i ličnim afinitetima imaju mogućnost za profesionalnim napredovanjem. Administrativna usaglašavanja u stručnim službama među kolegama su počela, a za eventualne dileme dobiće se instrukcije od nadležnih institucija.\nSledeće godine kao jedinstvena „kuća“ biće obeležena dva jubileja: 60 godina postojanja strukovnih i 45 godina postojanja akademskih studija u Čačku.\nKroz decenije, u čitavoj državi više puta su bile reforme na svim nivoima obrazovanja pa i u visokom. Takođe, više puta su se događale statusne promene visokoobrazovnih ustanova.\nZajednički cilj studenata i zaposlenih kao velike akademske porodice je da se u skladu sa potrebama tržišta rada obrazuju što kvalitetniji kadrovi koji će odgovoriti na savremene zahteve privrede. (kraj) ml


Zaharova o Minhenskoj konferenciji: Antikineska retorika; diskusije — razočaravajuće - 16.02.2020, Sputnik Srbija\nPortparolka ruskog Ministarstva spoljnih poslova Marija Zaharova sumirala je utiske sa tek završene Minhenske bezbednosne konferencije, navodeći da je, za... 16.02.2020, Sputnik Srbija\nrusija, svet, vesti, minhenska konferencija o bezbednosti, marija zaharova\n19:54 16.02.2020 (Osveženo: 19:59 16.02.2020)\n„Koliko god to bilo iznenađujuće, ali istovremeno i žalosno, čini mi se da su apeli (da se zaustavi rusofobno raspoloženje na konferenciji) bili uslišeni, ali na potpuno pogrešan način. Sada je raspoloženje te konferencije očigledno usmereno protiv Kine“, objasnila je Zaharova.\n„Oni su okvalifikovali tu zemlju kao pretnju celom čovečanstvu. Rekli su da je politika koju vodi Kina — izazov 21. veka“, istakla je ona i podsetila da se Kina danas bori sa novom epidemijom koronavirusa.\n„Zar ti ljudi ne zaslužuju da lideri, šefovi država tokom govora na Minhenskoj konferenciji pruže podršku u teškom trenutku u kome se nalazi ta ogromna zemlja, i, ne plašim se da kažem, veliki narod? Ni reči o tome. Ruska delegacija je govorila o tome. Nažalost, svi drugi su u velikoj meri bili zaokupljeni proučavanjem takozvanog fenomena Ukrajine“, objasnila je Zaharova.\nDiskusija na Minhenskoj konferenciji — razočaravajuća\nOna je naglasila da na Minhenskoj konferenciji nije postojala jedinstvena agenda koja bi obuhvatala postojeće pretnje i izazove za Evropu.\n„Svako je govorio o onome što pogađa, ne njegovu zemlju, nego njega lično. Potpuno odsustvo jedinstvenog glasa ili pogleda na svetske probleme“, primetila je Zaharova i dodala da su imali utisak da su prisustvovali predizbornim kampanjama.\n„Svako je želeo da sluša i čuje samo sebe“, ocenila je ona.\nOna je dodala da je nivo na kojem su vođene diskusije u okviru Foruma — razočaravajuće.\n„Nivo na kome se vodi diskusija više ne može da podnese nikakvu kritiku, jer se svi bave samo svojim interesima. Pre su postojala pravila igre, postojalo je međunarodno pravo, Povelja UN, sporazumi. Danas mnoge velike sile ili njihovi lideri jednostrano odbijaju da priznaju međunarodno pravo, što ruši ceo sistem međunarodnih sporazuma“, ukazala je Zaharova.


Situacija na Bliskom istoku iziskuje ozbiljniju saradnju Rusije i Irana - 18.01.2016, Sputnik Srbija\nSituacija na Bliskom istoku iziskuje ozbiljniju saradnju Rusije i Irana\nSituacija na Bliskom istoku iziskuje ozbiljniju saradnju Irana i Rusije, izjavio je ambasador Islamske Republike u Moskvi Mehdi Sanaj. 18.01.2016, Sputnik Srbija\nvesti, iran, region\n18:15 18.01.2016 (Osveženo: 14:20 13.07.2021)\nSituacija na Bliskom istoku iziskuje ozbiljniju saradnju Irana i Rusije, izjavio je ambasador Islamske Republike u Moskvi Mehdi Sanaj.\n„U uslovima kada pojedine zemlje regiona stvaraju tenziju neophodno je da sile koje se kreću u istom pravcu imaju daleko ozbiljniju saradnju kako bi osigurale mir i stabilnost i efikasno se borile protiv terorizma“, rekao je on.\nSanaj je istakao da će ukidanje sankcija umanjiti uticaj Zapada na odnose između Irana i Rusije.\n„Ukidanje sankcija razblokiraće finansijska sredstva i otvoriće mogućnost za realizaciju ranije ugovorenih projekata između Moskve i Teherana“, rekao je on i dodao da bi ruske kompanije trebalo da povećaju svoje prisustvo u Iranu.\nIranski ambasador se osvrnuo i na Šangajsku organizaciju za saradnju rekavši da Teheran već nekoliko godina ima ulogu člana-posmatrača, međutim, ukidanjem sankcija stiče mogućnost da postane punopravni član.\nGovoreći o situaciji na energetskom tržištu, Sanaj je ocenio da ukidanje sankcija neće uticati na cenu nafte, kao i da konstantan pad njene vrednosti zavisi od apsolutno drugih faktora.\n„Izlazak na tržište nafte biće postepen i proračunat“, zaključio je ambasador.


"Nema borbe protiv korupcije sa ovakvim javnim servisom" - Društvo - Dnevni list Danas\nPočetna » Društvo » „Nema borbe protiv korupcije sa ovakvim javnim servisom“\n0Piše: Beta 24. decembra 2018. 15.06\nDirektor programa u Birou za društvena istraživanja Zoran Gavrilović naveo je da na osnovu njihovog monitoringa medija, koji sprovode od 2012. godine, mediji koji najviše troše javni novac su mediji koji se bave „propagandom“.\n„Nije medij samo ako ima tehničke aspekte, već su to i njegove procedure i integritet“, rekao je Gavrilović.\n„Nema borbe protiv korupcije sa ovakvim javnim servisom“, ocenio je Gavrilović.\n„Neophodno je stvoriti vezu medija i publike i da oni ne budu samo oglasna tabla vlasnika kapitala“, ocenio je Gavrilović.\n„Mi kao građani sve to plaćamo kroz sufinansiranje javnog interesa, a dobijamo propagandu“, istakao je Gavrilović.\nNovinar Đordje Vlajić je kazao da postoji paradoks koji se ogleda u tome da sistem nije loš, ali da pojedini elementi tog sistema ne funkcionišu.\n„Dakle, sistem postoji, ali nije u javnom interesu“, kazao je Vlajić.\nOn je naveo da se „razvila nova boljka koju predstavlja klijentilizam“ i istakao da je on mnogo opasniji od cenzure, koja je vidljivija i na koju građani reaguju.\n„Stvaraju se klijentelističke veze koje su u sukobu sa javnim interesom“, ocenio je Vlajić i istakao da mediji nisu pomogli u razvijanju kritičke svesti u društvu.\nGovoreći o javnim servisima, Vlajić je naveo da se veštački stvara atmosfera da javni servisi „rade protiv vlasti“ i da se u njima ne menja puno već decenijama.\n„Ono što je postojalo 70-ih i 80-ih, postoji i danas, ali tamo niko ne postavlja pitanje osnovnih etičkih normi“, rekao je Vlajić.\nOn je istakao da je medijski prostor zagađen privatizacijama koje su stvorile „novi krug vlasnika u čijem su interesu samo profit i politički interes“.\nBIRODI je naveo da je zajedno sa Savetom za borbu protiv korupcije u svom sedmogodišnjem monitoringu medija uvideo nastajanje „koruptivnih formi medija“ koji krše Ustav i Zakon o javnom informisanju.\nBiro za društvena istraživanja, BIRODI, Korupcija, Korupcija u medijima, Mediji u Srbiji, Zoran Gavrilović


Da li Evropa može sprečiti ilegalne migracije? Hoće li se ponoviti 2015. godina? Kako će se ova kriza odraziti na jedinstvo članica Unije? Ima li Brisel plan i gde će se nalaziti prihvatni centri za migrante? Da li Srbija treba da strahuje od novog izbegličkog talasa?\nNemačka kancelarka Angela Merkel kritikovala je grčke vlasti zbog nedovoljnog broja mesta za smeštaj izbeglica.\nPomoć turskog predsednika oko migracionog pitanja može skupo koštati Evropu ako suma bude rasla na svakom susretu za nekoliko milijardi evra, smatra šef Češke Republike Miloš Zeman.


Bin Laden otvara evropsku teroristicku bazu u Albaniji\n29. novembar 1998.\nChris Stephen iz Tirane:\nALBANSKE vlasti koje rade zajedno sa CIA tvrde da su otkrile teroristicku mrezu kojom rukovodi Osama Bin Laden, islamski fundamentalista optuzen za organizovanje bombaskih napada na americku ambasadu u Africi proslog avgusta.\nKazu da je ova mreza ustanovljena da bi se iskoristila Albanija, muslimanska zemlja, kao odskocna daska za operacije u Evropi.\nFatos Klosi, sef Shik, albanske obavestajne sluzbe, je prosle nedelje rekao da je i sam Bin Laden posetio Albaniju.\nNjegova grupa je bila jedna od nekoliko fundamentalistickih grupa koje su poslale jedinice da se bore na Kosovu, susednoj muslimanskoj pokrajini Srbije, kaze Klosi. "Egipcani, Saudijci, Alzirci, Tunizani, Sundaci i Kuvajcani - oni dolaze iz nekoliko razlicitih organizacija".\nKlosi je rekao da veruje da su se teroristi vec infiltrirali u druge delove Evrope iz baza u Albaniji preko trgovine ilegalnim imigrantima, koje gliserima krijumcare preko Mediterana u Italiju u ogromnom broju. Interpol smatra da je vise od 100.000 praznih albanskih pasosa ukradeno u nemirima prosle godine, sto je pruzilo ogromne mogucnosti da teroristi dobiju lazne papire.\nOcigledna potvrda aktivnosti Bin Ladena se dogodila pocetkom ovog meseca kad je Klod Kader, star 27 godina, francuski drzavljanin koji je sam priznao da je clan Bin Ladenove albanske mreze, uhapsen zbog ubistva lokalnog prevodioca. On je na svom sudjenju rekao da je posetio Albaniju da bi regrutovao i naoruzao borce za Kosovo, i da su cetvorica njegovih pomocnika jos na slobodi.\nSmatra se da je Bin Laden ustanovio operaciju u Albaniji 1994. godine nakon sto je rekao toj vladi da je on na celu bogate Saudijske humanitarne agencije koja zeli da pomogne najsiromasnijoj drzavi u Evropi.\n"Teroristicke organizacije koriste mirne islanske dobrotvorne i religijske grupe", kaze Klosi.\nAlbanski izvori kazu da je Sali Berisa, koji je tada bio predsednik, imao veze sa nekim grupama za koje se kasnije ispostavilo da su ekstremni fundamentalisti. Socijalisticka partija, koja je dosla na vlast nakon sto je Berisina vlada svrgnuta masovnim nemirima sirom zemlje, od tada blisko saradjuje sa americkim zvanicnicima.\nAmericke racije na Bin Ladenove ljude u Albaniji nisu uspele, medjutim, da potpuno zaustave njihove operacije. Amerikanci su povukli sve svoje ljude koji nisu neophodni u toj zemlji, i ucvrstili svoju ambasadu, plaseci se da bi mogla biti napadnuta.


TANJUG | Min.građevinarstva:Poštujemo odluku suda, očekujemo jednako brzo odluku po tužbi\nMin.građevinarstva:Poštujemo odluku suda, očekujemo jednako brzo odluku po tužbi\nMinistarstvo građevinarstva poštovaće odluku Upravnog suda o privremenom obustavljanju radova na izgradnji gondole na Kalemegdanu, ali, kako navode za Tanjug, nadaju se da će taj sud isto tako ažurno i efikasno doneti konačnu odluku.\nBEOGRAD - Ministarstvo građevinarstva poštovaće odluku Upravnog suda o privremenom obustavljanju radova na izgradnji gondole na Kalemegdanu, ali, kako navode za Tanjug, nadaju se da će taj sud isto tako ažurno i efikasno doneti konačnu odluku.\n"Povodom odluke Upravnog suda o odlaganju izvršenja rešenja Ministarstva građevinarstva, saobraćaja i infrastrukture za pripremne radove na izgradnji gondole na Kalemegdanu želimo da naglasimo da je ova poseba građevinska dozvola doneta po zahtevu Skijališta Srbije na osnovu člana 133. Zakona o planiranju i izgradnji", navode u Ministarstvu za Tanjug.\nUpravni sud: Privremeno obustaviti radove na gradnji gondole\nUpravni sud u Beogradu doneo je rešenje o privremenom obustavljanju radova na izgradnji gondole na Kalemegdanu, objavljeno je na sajtu Regulatornog instituta za obnovljivu energiju i životnu sredinu, koji je i podneo zahtev tom sudu za obustavljanje radova.\nU rešenju se navodi da se odlaže izvršenje rešenja Miništarstva građevinarstva kojim se daje građevinska dozvola za pripremne radove, do donošenja konačne odluke.


Otvorene biblioteke postale su deo svetskih inicijativa, a samim tim prošireno je i shvatanje čitalačkog iskustva. Veoma inovativan projekat realizovan je u Pančevu, dva u jedan, biblioteka na otvorenom i punjač za elektronske uređaje.\nReč je o unikatnoj polici sa knjigama koja se napaja preko solarnog panela i na inovativan način afirmiše čitanje, radi na ekološkom opismenjavanju i promoviše upotrebu solarne energije.\nU ovom multipraktičnom projektu sve je autentično - koncept, forma, čak i solarni panel neobičnog oblika specijalno projektovanog za ovu namenu. Ne treba zanemariti ni umetničku vrednost koju poseduje ova biblioteka, jer njena upotreba pruža puniju paletu mogućnosti i doživljaja od one klasične na koju smo navikli. Na njoj ništa nije slučajno, svaki detalj je pažljivo promišljen, tako i njena plava boja ima svoje mesto u simboličkoj postavci, jer plavo je boja beskraja, a beskrajno može biti i ljudsko znanje.\nOvo je bio izazovan projekat kako zbog same forme, tako i zbog lokacije, pošto se objekat nalazi u parku. Shodno tome morali su da se koriste materijali koji ne emituju nikakve štetne sastojke u životnu sredinu i koji su bezbedni za ljudsku upotrebu i za decu. Zbog oblika, dizajna i dimenzija, pri izradi nisu mogli da koriste klasične solarne ploče. Ceo sistem je vrlo efikasan, jer po mraku može raditi duže od deset dana bez ikakve dopune.\nPančevo je prvi grad u Srbiji koji je na inovativan način spojio tri važna segmenta: čitalaštvo, umetnost i ekologiju, stvorivši vrlo interesantan gradski mobilijar. Zbog svoje multifunkcionalnosti ova otvorena biblioteka ima tendeciju da postane mesto okupljanja različitih generacija.\nAutor ovog nesvakidanšnjeg projekta je Luka Mladenović, mladi arhitekta i direktor Arhitektonskog biroa „ Dominante“ iz Beograda. Prema njegovim rečima, vrlo je važno da se mladi ljudi sa svežom energijom i svežim idejama uključuju u tako značajne projekte i dobijaju priliku da svoj talenat pretvore u kvalitetne radove.\nPočetkom 90-ih godina XX veka otvorena biblioteka je bila umetnička instalacija i društveni eksperiment koji se proširio izvan svojih prvobitno zamišljenih granica. U Beogradu je najpoznatiji primer otvorene biblioteke mogao da se vidi u Knez Mihailovoj ulici pri Goethe institutu, gde su knjige u najvećem broju slučajeva bile odnošene bez povraćaja ili zamene.\nNešto bolji primer predstavlja projekat otvorenih biblioteka u Čačku. Inicijativa Gradske biblioteke Vladislav Petković Dis u Čačku račvala se u dva smera. Prvi - približavanje knjige i čitanja korisničkoj kategoriji lica na privremenom institucionalnom smeštaju, drugi - pružanje mogućnosti široj javnosti za novo čitalačko iskustvo. Kroz proširenje saradnje sa udruženjima građana i privatnim sektorom, otvorene biblioteke su postavljene i u prostoru nekoliko gradskih kafea.\nKada govorimo o otvorenim bibliotekama, govorimo o mladom svetskom fenomenu novog čitalačkog iskustva, a samim tim i o novim načinima percipiranja ovog fenomena. Projekat otvorene solarne biblioteke u Pančevu je nekoliko koraka ispred mnogih akcija ovog tipa, kako domaćih tako i svetskih, jer predstavlja inovativan spoj nauke i umetnosti, a ujedno na interaktivan način promoviše pozitivne vrednosti i služi kao mesto okupljanja.


Tu kampanju udruženje realizuje uz podršku Ministarstva zdravlja i Instituta za javno zdravlje Srbije "Dr Milan Jovanović Batut". Cilj kampanje je da se kroz unapređenje svesti javnosti o mogućnostima, značaju i bezbednosti prevencije HPV oboljenja putem imunizacije u znatnoj meri smanji učestalosti malignih oboljenja izazvanih HPV infekcijom.\nRak grlića materice je jedno od retkih malignih oboljenja čiji je uzročnik poznat - razvija se pod uticajem humanog papiloma virusa (HPV). Iz tog Udruženja ukazuju da je primarna prevencija, koja podrazumeva imunizaciju mlađe populacije, devojčica i dečaka uzrasta 9-15 godina, protiv HPV virusa tipa 16,18 6 i 11 - najefikasniji način prevencije ovog oboljenja.\nHPV vakcina pruža visoko - efikasnu zaštitu od raka grlića materice i drugih oboljenja izazvanih HPV, ukazuju iz tog udruženja. Vakcina se uspešno primenjuje u 130 zemalja sveta, uključujući 19 zemalja Evropske unije i sve zemlje regiona.\nPredsednica udruženja "Roditelj" Gordana Plemić istakla je da je podizanje svesti stanovništva, a posebno roditelja o značaju primarne prevencije oboljenja koje izaziva HPV virus, ključno u borbi sa ovom opakom bolešću.\n"Rak grlića materice je drugi vodeći uzrok umiranja među ženskom populacijom u Srbiji. Kao što svaka žena treba da brine o sopstvenom zdravlju, isto tako smo dužni da brinemo o zdravlju svoje dece. Vakcinacija je definitivno najsigurniji i najbezbedniji metod kojim možemo sprečiti nastanak ove opake bolesti. Budimo odgovorni prema svom i zdravlju naše dece", zaključila je Plemićeva.


Jelen pivo najpopularniji srpski brend – Vladimir Marinković BLOG\nNajpopularniji domaći proizvod među građanima Srbije je “Jelen” pivo, a u vrhu te liste našli su se i “Plazma” keks, “Jafa” biskvit, mleko “Moja kravica”, “Smoki” i “Eurokrem” Takovo, pokazali su rezultati ankete koju je realizovalo udruženje građana “Moja Srbija”.\nAnketa je sprovedena tokom polugodišnje realizacije projekta “Birajmo domaće” i u njoj je učestvovalo 2.146 stanovnika Srbije, i to 827 muškaraca i 1.319 žena, pretežno sa mestom prebivališta u Beogradu. Građani su pravili liste od 10 domaćih proizvoda, a navedenom anketom želelo se utvrditi da li građani znaju da prepoznaju domaće proizvode, kojih se najpre sete kada se govori o domaćim proizvodima i koji su to proizvođaci čija se roba najčesće pominje. PR Udruženja “Moja Srbija” Martina Petrović istakla je da su se na pomenutoj listi iskristalisale i razlike u kupovnim navikama među polovima, pa su žene ostale verne proizvodima namenjenim domaćinstvu – ulju “Vital” i prašku “Meriks”, dok su muškarci navodili “Rubinov” vinjak, “Lav” pivo i margarin “Dobro jutro”.\nPetrovićeva ističe da treba imati u vidu da su neke kompanije sve simpatije potrošača zadobile na osnovu jednog artikla, dok su drugi proizvođači imali nekoliko proizvoda na istim anketnim listama. Tako su “Karneks” i “Centroproizvod” sabiranjem glasova dobijenih za više svojih proizvoda obezbedili dobar plasman kod žena.\nMineralna voda “Knjaz Miloš” je jedina voda koja je ušla u deset najpopularnijih, a više od 90 odsto anketiranih građana navodilo je isključivo prehrambene proizvode, navodi se u saopštenju “Moje Srbije”.\n“Soko Štark” je zahvaljujući ljubiteljima “Čokoladne bananice”, “Smokija” i čokolade “Najlepše želje” najčešće pominjan domaći proizvođač.\nankete birajmo domaće brand domaći proizvod Jelen pivo marketing srpski brend


Rama: Ako nema mesta u EU — opcija i ujedinjenje sa Kosovom - 18.04.2017, Sputnik Srbija\nPremijer Albanije Edi Rama kaže da ujedinjenje njegove zemlje i Kosova ne može da se isključi ukoliko perspektiva ulaska zemalja regiona u EU nastavi da bledi. 18.04.2017, Sputnik Srbija\n11:12 18.04.2017 (Osveženo: 03:42 26.08.2021)\n© AFP 2021 / DIMITAR DILKOFFPremijer Albanije Edi Rama\nPremijer Albanije Edi Rama kaže da ujedinjenje njegove zemlje i Kosova ne može da se isključi ukoliko perspektiva ulaska zemalja regiona u EU nastavi da bledi.\nUpitan o ujedinjenju Albanije i Kosova, Rama je za briselski „Politiko“ rekao da to nije njegova želja, ali da jeste moguća alternativa za zatvorena vrata EU.\n„Niko ne želi da traži male saveze, svi žele u veliku uniju. Ali ako nema nade, nema perspektive, nema mesta, onda, naravno, mali savezi mogu da se dogode“, rekao je Rama.\nIpak, Rama smatra da bi svima na Balkanu EU trebalo da bude cilj, ali da ukoliko za to ne postoji nada treba razmišljati o „malim unijama“.\nKako kaže, Evropa bi doživela „noćnu moru“ ukoliko Balkan“ „poludi“ zbog toga što bi proširenje Unije moglo da bude skinuto sa dnevnog reda.\n„Region bi postao siva zona u kojoj bi drugi akteri imali jaču ulogu od Evropske unije“, kaže Rama.\n„Postoji problem u razumevanju, nedostatak vizije i neshvatanje da regionu jeste potrebna Evropa, ali i da je Evropi potreban region. Kako unija može da bude sigurna ako Balkan poludi? Kako EU može da dozvoli da njeno srce bude siva zona. To je besmislica i kada govorimo o bezbednosti i sigurnosti“, kaže Rama.\n5 Maj 2016, 12:22\nAlbanski premijer kaže da uprkos tenzijama u regionu, od odnosa Beograda i Prištine, preko navodnog pokušaja puča u Crnoj Gori i pretnji referendumom Republike Srpske, do krize u Makedoniji ne vidi „novi rat kao prvi scenario“.\n„Ipak, smirivanje tenzija umnogome zavisi od EU i SAD“, kaže Rama.\nRama kaže ipak da postoji inicijativa da regionalni lideri rade zajedno i da je delom to zasluga EU.\n„Vi u Evropi imate generaciju koja nije videla rat. Mi na Balkanu jesmo, videli smo ratove, znamo šta to znači. Posetio sam Beograd 68 godina nakon poslednje posete albanskog premijera. Moj kolega (premijer Srbije Aleksandar Vučić) je ovde došao po prvi put. To je pokazatelj koliko se stvari pomeraju u dobrom pravcu i to zbog Evrope. Ali ako ta evropska magija izbledi, verujte mi, stvari bi mogle da postanu mnogo loše“, rekao je Rama.


Analitičari upozoravaju da je ishod referenduma u Italiji nastavak evropskog skretanja udesno\nU danu kada je premijer Italije Mateo Renci najavio da će uručiti ostavku šefu države Serđu Matareli zbog poraza na referendumu, lideri ultradesničarskih i evroskeptičnih stranaka širom Evrope proslavljaju rezultate glasanja kojim su građani Italije odbacili paket ustavnih reformi.\nEvropski lideri ne skrivaju zabrinutost, ali napominju da je Italija dovoljno snažna da se nosi sa ovom situacijom. Analitičari upozoravaju da je ishod referenduma u Italiji nastavak evropskog skretanja udesno.\nNisam bio u stanju da pobedim. Uveravam vas da sam uradio sve što je u ovoj situaciji bilo moguće: Renci\nPredsednik Francuske Fransoa Oland prvi je šef neke evropske države koji je reagovao na ostavku italijanskog premijera Matea Rencija. U saopštenju koje je poslao medijima Oland izražava „sve simpatije“ sa Rencijem, dodajući da „poštuje“ njegovu odluku, te da se „nada da će Italija pronaći snagu da prevaziđe ovu situaciju“.\nKomesar za proširenje Evropske unije Johanes Han konstatovao je da italijanski referendum treba posmatrati kao unutrašnje pitanje Italije, ali da može imati uticaj na EU u kratkoročnoj i srednjeročnoj perspektivi.\n„Naravno da se, nakon najave premijera Rencija da će podneti ostavku, suočavamo sa periodom nestabilnosti u Italiji, što definitivno nije dobro. Generalno, to može imati izvesne implikacije na Evropu, ali ne vrujem da će imati trenutni uticaj na generalne evropske pregovore“, rekao je Han na konferenciji za medije u Beogradu.\nFransoa Oland prvi je šef neke evropske države koji je reagovao na ostavku italijanskog premijera Matea Rencija\nStoltenberg: Italija ostaje važna karika u NATO\nMinistar spoljnih poslova Nemačke Frank Valter Štajnmajer rekao je da njegova zemlja posmatra rezultate u Italiji s velikom zabrinutošću.\n“Mislim da je Renci uradio dobru i neophodnu stvar, ali glasači ga nisu podržali. Ovo, naravno, nije državna kriza, ali jeste kriza vlade koja mora biti rešena. Ovo nije pozitivna poruka za Evropu u ovo teško vreme”, kazao je Štajnmajer.\nMišel Sapin, francuski ministar ekonomije, ocenio je da je Rencijev poraz unutrašnje pitanje Italije, a ne odbacivanje Evropske unije.\nIshod referenduma neće ni na koji način promeniti poziciju Italije u NATO: Jens Stoltenbergatlantskom savezu.\nSličnog mišljenja je i ministar spoljnih poslova Luksemburga Žan Aselborn. „Italija se izjasnila o reformama. Bilo bi pogrešno širiti to na nivo Evrope“, konstatovao je Aselborn.\nGeneralni sekretar NATO Jens Stoltenberg izjavio je da ishod referenduma neće ni na koji način promeniti poziciju Italije u Severnoatlantskom savezu.\n“Italija na mogo načina ima ključnu ulogu u NATO i radujem se što ću nastaviti da sarađujem s Italijom u budućnosti”, navodi Stoltenberg.\nSa druge strane, predstavnici krajnje desničarskih i evroskeptičnih stranaka s radošću su dočekali vesti sa Apeninskog poluostrva.\nČelnica ultradesničarske stranke Nacionalni front Marin Le Pen napisala je na svom tviter profilu da su Italijani “odbacili Evropsku uniju i Rencija. Moramo čuti ovaj vapaj za nacionalnom slobodom i zaštitom”.\nGert Vilders, lider desničarske i populističke Partije slobode iz Holandije, takođe je u italijanskom „ne“ video dobru vest, pa je čestitao Mateu Salviniju, predsedniku antimigrantske i evroskeptične Severne lige iz Italije, koja je zastupala odbacivanje reformi.\nMoramo čuti ovaj vapaj za nacionalnom slobodom i zaštitom: Marin Le Pen\nPremijer Italije Mateo Renci najavio je da će podneti ostavku, nakon što su građani na referendumu u nedelju većinski glasali protiv predloga o ustavnim reformama.\n“Izgubio sam i kažem to glaso i jasno, iako imam knedlu u grlu, jer nismo roboti. Nisam bio u stanju da pobedim. Uveravam vas da sam uradio sve što je u ovoj situaciji bilo moguće”, kazao je Renci.\nPredlog reforme iza kojeg je stao aktuelni premijer, a koji nisu podržali građani Italije predviđao je drastično smanjenje ovlašćenja Senata, koji se više ne bi izjašnjavao o poverenju vladi, ustavnim pitanjima, učešću Italije u EU ili zaštiti jezika manjina.\nItalijani su glasali protiv smanjenja članova Senata sa sadašnjih 315 senatora koji se biraju direktno na izborima, na 100 koji bi bili imenovani, kao i protiv ograničenja ovlašćenja regiona i provincija.\nVećina stranaka – od ekstremne desnice do krajnje levice – pozvala je građane Itallije da zaokruže „protiv“.\nKako ocenjuje BBC, Ishod referenduma predstavlja veliku pobedu za populistički pokret Pet zvezdica koji predvodi komičar Bepe Grilo i koji je rekao da je to glas protiv vladine politike statusa kvo.\nCrnobrnja: Referendum nastavak evropskog skretanja udesno\nReferendumsko “ne” u Italiji onespokojavajuća je poruka za Evropsku uniju ali i zemlje poput Srbije koje streme ka članstvu u EU, ocenjuje za Radio Slobodna Evropa profesor Mihailo Crnobrnja, direktor Centra za evropske integracije i javnu upravu.\nVest da su građani Italije glasali protiv predložeih ustavnih reformi za profesora Crnobrnju daleko je od dobre.\nCrnobrnja smatra da je za očekivati da će se rezultati italijanskog referenduma odraziti i na samu EU\n„Ovo je još jedna teška situacija koju EU mora da rešava. Što je više takvih situacija, to je manje vremena i političkog prostora i političke volje da se otvaraju novi pregovori nove zemlje sa novim problemima”, kaže Crnobrnja.\nCrnobrnja smatra da je za očekivati da će se rezultati italijanskog referenduma odraziti i na samu Evropsku uniju.\n“Rezultat referenduma predstavlja nastavak tendencija skretanja udesno u Evropi i omogućava politiku koja će više težiti nacionalnim umesto nadnacionalnim interesima. To je ono što je u igri i kada je reč o Kataloniji, Baskiji, Flandriji i Italiji, a sutra možda i u Francuskoj sa dolaskom Marin Le Pen”, ocenjuje Crnobrnja.\nNakon referenduma raste zabrinutost za finansijsku stabilnost u Italiji, trećoj najvećoj ekonomiji u evrozoni. Međutim, američka bonitetna agencija Standard i Purs (S&P) saopštila je da odluka građana Italije neće uticati na kreditni rejting te države.\nU S&P-u kažu da bi predložene reforme, da su usvojene, imale pozitivnog uticaja, ali da njihovo odbacivanje neće imati direktnog uticaja na kreditnu sposobnost Italije, prenosi agencija AP.\nEvropski komesar za ekonomske i finansijske poslove Pjer Moskovići kaže da ima „puno poverenje“ da će italijanske vlasti uspeti da se izbore s ovom situacijom.\n„Siguran sam da su sposobni da se suoče s ovim, Italija je snažna država na koju se možemo osloniti“, rekao je Moskovići.\nAkcije na italijanskim berzama su jutros počele trgovanje u minusu, ali su se ubrzo oporavile, vraćajući se postepeno na pozitivnu teritoriju.\nOsim u Italiji, neizvestan period čini se predstoji i celoj Evropskoj uniji, s obzirom na to da se u 2017. godini očekuje još nekoliko važnih izbora – u Francuskoj, Nemačkoj i Holandiji.